Аёллар жинсий аъзолари сили — silning-davosi-bor.uz\nСил оғир ва сурункали инфекцион касаллик бўлиб, инсоннинг ҳамма аъзоларини зарарлайди. Шу жумладан аёллар жинсий аъзоларини ҳам. Ўпкадан бошқа аъзолардаги сил касалликлари ичида аёллар жинсий аъзолари сили алоҳида ўрин тутади. Бу касалликнинг ўзига хослиги, туғруқ ёшидаги аёлларнинг нафақат тиббий, балки ижтимоий муаммоларини ечиш кераклигини тақозо этади. Хоразм вилояти силга қарши курашиш диспансери фтизигинекологи Нигора Шарипова билан аёллар жинсий аъзолари силининг намоён бўлиши, ташхислаш ва уни даволаш хусусида сўзлашамиз.\nАёллар жинсий аъзоларидаги сил асосан қандай юқади?\nБугунги кунда ўпкадан бошқа аъзолар сил касалликлари ичида аёллар жинсий аъзолари сили 11,9 фоизни ташкил этиб, бу кўрсаткични ўтган йиллар билан таққосласа, касалланиш 2 баробар кўпайганини кўриш мумкин. Аёллар жинсий аъзолари сили қон ва лимфа тугунлари орқали тарқалиши мумкин. Сил инфекцияси ички жинсий аъзоларда узоқ вақт давомида ривожланиб, бу жараён балоғатга етиш, яъни жинсий етилиш давригача давом этади. Бироқ жинсий аъзолар силининг илк босқичлари клиник манзарасиз кечади.\nАгар сил жараёни шу аъзоларда илк босқичида фаоллашса (камдан-кам ҳолларда), специфик жараён жинсий аъзоларга ва қорин бўшлиғига кенг тарқалиб кетади. Бу касаллик оқибатининг ёмонлашишига олиб келади. Жинсий аъзолар силининг яна ўзига хос кўриниши, ўсмирликдан олдин ва ўсмирлик даврида, яъни ҳимоя механизмларининг етилиш жараёни даврида сил касаллиги бирдан намоён бўлиши мумкин. Специфик жараённинг фаоллашишига олиб келадиган ҳолатлар бир-бирига ўхшаш бўлиб, жинсий аъзолар патологиясига боғлиқ бўлмайди.\nБундан ташқари жисмоний ва руҳий зўриқиш, совқотиш, сифатсиз овқатланиш, носпецифик касалликлар буларнинг ҳаммаси иммун тизимининг заифлашишига ва касаллик келиб чиқишига сабаб бўлади. Сил микобактерияси лимфоген йўлдан кўра, гематоген йўл билан кўпроқ тарқалади. Шунинг учун бу ҳолат жараённининг қорин бўшлиғига ҳамда бачадон найига тарқалишига сабаб бўлади.\nСил касаллиги таъсирида жинсий аъзолар фаолиятининг бузилишлари қандай намоён бўлади?\nБеморларда асосий бузилишлар, 85 фоиз бирламчи бепуштлик билан намоён бўлади. Бачадон найи ўтказувчанлигининг бузилиши ёки тухумдондаги ўзгаришлар бепуштликнинг асосий сабаби ҳисобланади. Яллиғланиш жараёни узоқ вақт давомида бачадон ортиғида жойлашса, тухумдон склерозлашлари, бу эса ўз навбатида ҳайз ва кўпайиш функциясининг бузилишларига олиб келади. Маълумотларга кўра, бу ўзгаришлар, бепуштлик туфайли жарроҳлик йўли билан даволашда ўтказилганда 49,7 фоиз беморларда аниқланган.\nКўпгина беморларда ҳайз бузилишлари кузатилиб, унинг кеч бошланиши, кўп келиши, кам келиши, гоҳида келиши ёки умуман тўхташи 55 фоиз беморларда аниқланган. Жинсий аъзолар сили мавжуд беморларнинг 15 фоизида ҳайз олди синдроми кузатилади.\nБу асосан умумий аҳволнинг ёмонлашуви, бош оғриғи, уйқусизлик, тез жаҳл чиқиши, умумий баданнинг қичишишлари, кўкрак безининг таранглашуви, шишлар пайдо бўлиши каби клиник кўринишлар билан намоён бўлади. Юқоридаги симптомлар ҳайз келишидан 1-2 ҳафта олдин бошланиб, ҳайз келиши билан йўқолади. Бу функционал бузилишлар нафақат жинсий аъзолар функциясининг бузилиши ва интокцикация билан боғлиқ, балки асаб системасининг турли бўлимларидаги ўзгаришларнинг кўринишидир. Жинсий безлар функционал ҳолатини ҳайз келишидан 1-2 кун олдин бачадон бўшлиғи шиллиқ қаватидан олинган қириндини гистологик текшириш ҳайз циклининг 7, 14, 21, 28 суткасида орқа қин гумбазидан олинган, гормонли ойнада тайёрланган суртмани цитологик текшириш ҳамда сил касаллиги мавжуд беморлар қонидан жинсий гормонлар миқдорини аниқлаш орқали амалга оширилади.\nАёллар жинсий аъзолари сили клиник кечишининг ўзига хос хусусиятлари қандай?\nАёлларда жинсий аъзолари сили клиник кўриниши ўзининг полиморфози ва яллиғланиш жараёнининг фаоллиги, яллиғланиш жараёни фазаси ҳамда унинг жойлашган жойи билан аниқланади. Сил билан айниқса бачадон найлари 100 фоиз ҳолларда, бачадон 40-60 фоиз, тухумдон 18-23 фоиз, бачадон бўйни 3,9 фоиз ҳамда қин 3,1 фоиз ҳолларда зарарланади. Жинсий аъзолар силининг асосий симптомларига умумий ҳолатнинг ёмонлашуви, қорин бўшлиғида тарқоқ оғриқларнинг пайдо бўлиши, метеоризм, вақти-вақти билан тана ҳароратининг кўтарилиши, ҳайз циклининг бузилиши, бепуштлик, сил интоксикацияси, касалликнинг мавсумий қўзғалиши ва носпецифик терапия самарасининг пастлиги киради.\nАёллар жинсий аъзолари силига қандай ташхис қўйилади?\nАёллар жинсий аъзолари сили диогностикаси кўпчилик ҳолларда қийинчилик туғдиради. Ҳатто аёллар жинсий аъзолари сили ривожланишининг эрта босқичларида диагноз қўйиш мумкин бўлмаслиги ҳақида фикрлар айтилган. Бунинг сабаби шундаки, аёллар жинсий аъзолари сили кўп ўчоқли ва полиморфизм билан тавсифланади, шунингдек, клиник манзараси билан бошқа гинекологик касалликларга ўхшаб кетади, хусусан эрта босқичларида аниқлашда қийинчиликлар туғдиради.\nАёллар жинсий аъзоларининг сили биринчи босқичи аёллар маслаҳатхонасида аниқланади. Гинеколог бепуштлик, бачадон ортиғининг суринкали яллиғланган, ҳайзи бузилган беморлар ўртасида “хавфли гуруҳ”ни тузади. Текшириш жараёнида беморларда қин ажралмасини ва ҳайз қонини бактериологик ва бактериоскопик текширилади. Аёллар жинсий аъзолари сили комплекс диагностикасида рентгенда текшириш алоҳида аҳамиятга эга, яъни кўкрак қафаси ва қорин бўшлиғи рентгенографияси бажарилади. Бизнинг текширувларимизда жинсий аъзолар сили диагностикасида трансфармацион контрастли эхография услуби ишлаб чиқилган ва исбот қилинган. У туберкулин таъсирида бачадон ва ортиғи, шунингдек, бошқа сил билан зарарланган аъзоларнинг эхографик текстураси трансфармациясини ўз ичига олади.\nТуберкулин юборилгандан кейин бошқа патологик жараёнлар фаоллашмаслиги, бу усулнинг ўзига хослигини таъминлайди, текшириш даврида беморлар кичик чаноқ аъзоларида УТТ ўтказилади. Асосан, бемор шифохонага ётқизилгандан кейин тери ости синамаси қўйилиб, ҳар 24, 48 соатда назорат қилиб турилади. Натижалар ҳайз циклига боғлиқ бўлиб, физиологик циклларнинг ўзгариши билан баҳоланади. Ўчоқли реакцияни мусбатлигини тасдиқловчи белгиларга бачадон найи интрамурал бўлимининг кўриниши, сактосалпинкс ҳолатини ва ҳажмининг ўзгариши билан таснифланади, бу ўзгаришлар ўзига хос провакция замирида ривожланиши ва бошқа УТТ белгиларининг кузатилиши, провакция таъсирида дуглас чуқурликларида сув йиғилиши ички жинсий аъзоларда яллиғланиш жараёни борлигидан далолат беради. Янги технологияларнинг жорий этилиши, шунингдек, лапораскопик усули, ташхислаш имкониятини янада кенгайтирди. Чунки, лапораскопия усули аёллар жинсий аъзолари текширувида алоҳида ўрин эгалламоқда ва кўп беморларда жарроҳлик муолажаси ўрнини босмоқда.\nКасаллик қандай даволанилади ва ундан бутунлай соғайишнинг имкони борми?\nАлбатта бор, агар касаллик ўз вақтида аниқланса, ундан ҳеч қандай асоратсиз соғайиб кетиш мумкин. Сил касаллигига қарши дори воситалари қўлланилиб, даволаш 2 ой мобайнида станционар ҳолатда ва 4 ой яшаш жойида даволанилади.\nМуолажалар жами 6 ойни ташкил этади. Даволаш уч хил усулда олиб борилади улар: антибактериал, патогинетик ва симптоматик даволаридир.\nМуолажалар тугагандан сўнг ҳам бемор бир йил давомида диспансер ҳисобида туриб, тиббий кўрикдан ўтказилиб турилади.\nУшбу касалликка чалинмаслик учун нималарга эътибор бериш лозим?\nЭнг аввало қизларимизнинг оналарига шуни таъкидлаб ўтишим жоизки, фарзандларингиз организмида кечаётган ҳар бир жараённи четда қолдирмасдан, шифокор билан маслаҳатлашиб, уларни тиббий кўрикка жалб этиб туриш лозим. Айниқса, балоғат ёшидаги қизларимизни тез-тез шифокор кўригига олиб бориш, келгусида уларнинг соғлом ўсиб улғайишига замин яратади. Саломатлик энг катта бойлик эканлигини ҳар доим хис этиб туришимиз лозим. Ҳар бир инсон ўз саломатлигини йилда бир марта назорат қилиб, тиббий кўриклардан ўтиб туриши шарт ва зарур. Ана шундагина биз организмимизда кечаётган барча жараёнлар хусусида ахборотга эга бўлиб борамиз.\nКеракли тавсияларингиз ва маълумотларингиз учун раҳмат.\nМафтуна Рўзиматова суҳбатлашди.\nАввалги мақола: Ичак сили қандай намоён бўлади, уни бутунлай даволашнинг имкони борми?\nНавбатдаги мақола: Дард бойу камбағални танламайди


«Бойсун баҳори-2018» фольклор фестивалидан фотожамланма\n29.04.2018 18:45 0 1621\n«Бойсун баҳори-2018» фольклор фестивали тантаналари\nФото:Пардабек Муқимов / «Instagram»\nКеча, 28 апрель куни Бойсун туманининг Паданг қишлоғида «Бойсун баҳори-2018» фольклор фестивали бўлиб ўтаётгани ҳақида хабар берган эдик.\nБугун 29 апрель куни «Бойсун баҳори-2018» очиқ фольклор фестивалининг якуний тақдирлаш куни ўтказилди. Барча қатнашчиларга эсталик совғалари ва Бойсун миллий дўппилари улашилди. Биринчи ўринни Сурхондарё вилоятининг «Бойсун» фольклор ансамбли қўлга киритди.\nФестивал юқори савияда ва жуда қизғин ўтди.\nБойсун баҳори фестивали\nМаданият 28/04, 20:03\n«Бойсун баҳори» фестивалидан фоторепортаж\nСпорт 29/04, 21:23\n«Бойсун баҳори»нинг энг зўр полвонига «Нексия-Равон» берилди


«Саодат» сериали халқаро мукофотга муносиб топилди\n«Ўзбектелефильм» ДУК сериаллари Болгариянинг София шаҳрида ўтказилган «Славян эртаги» Евроосиё кинотелефестивалида бир неча мукофотга сазовор бўлди. Бу ҳақда ЎзА хабар берди.\nУшбу кинофестивалга турли давлатлардан 180 дан ортиқ фильм ва сериаллар тақдим этилган. Аҳамиятлиси, фестивалда режиссиёр Музаффархон Эркинов томонидан суратга олинган «Саодат» телесериали учун бир нечта мукофот билан тақдирланди.\nЖумладан, телесериаллар ичида «Энг яхши режиссёрлик иши учун» номинациясида «Саодат» телесериали режиссиёри М. Эркинов Гран-прига сазовор бўлди.\n«Энг яхши сценарий муаллифи» номинациясида Муқаддас Усмонова, «Энг яхши операторлик иши» номинациясида Равшан Мирзакамолов ва «Ўгай она» телесериали учун режисёр Хуршид Ҳасановга махсус соврин топширилди.\nКиритилди: 21:00 11.09.2019. Ўқилди: 678 марта. Фикрлар сони: 0 та.\nЕвропа Чемпионлар Лигаси кубоги илк бор Тошкентга олиб...


Google ҳақида сиз билмаган 19 та маълумот\n13:12 / 30.09.2017\nGoogle компаниясига асос солинганига 19 йил бўлди. Технологиялар оламида бу анчагина кекса ёш ҳисобланади. Шу муносабат билан Recode.net портали жаҳоннинг энг асосий қидирув тизимига доир 19 та қизиқарли маълумотни тўплади.\n1. Ларри Пейж ва Сергей Брин 1998 йилда Google фирмасига асос солишди. Компания ўша йили 4 сентябрда рўйхатдан ўтказилган, аммо 2006 йилдан эътиборан 27 сентябрда ташкил этилган кунини нишонлайди.\n2. Илк дудл Ларри Пейж ва Сергей Брин томонидан 1998 йилги Burning Man фестивалида яратилган. Бу уларнинг сервер ишламай қолса, иш жойида эмасликларини англатувчи ўзига хос хабар эди.\n3. Бугунги кунда Google компаниясида 72 мингдан ортиқ киши ишлайди.\n4. Google рақамли ва мобиль реклама бозорида етакчилик қилади. Таҳлилчиларнинг баҳоларига кўра, 2017 йили мобил рекламадан тушадиган даромад 50 млрд доллардан ортади. Бу Google компаниясининг рақамли рекламадан кўрадиган даромадининг 67 фоизидир.\n5. Google клавиатурада ҳарфларнинг кўп босилиб кетилишидан ҳосил бўладиган доменларга эга: Gooogle.com, Gogle.com, Googlr.com ва бошқаларга эга. Google корпорациясига шунингдек, 466453.com ҳам тегишлидир. Бу рақамлар телефон клавиатурасида g o o g l e ҳарфларидир.\n6. Статистикага кўра, 2016 йил октябрда Google’нинг жаҳон қидирув тизимидаги улуши 90,3 фоизга етган. 2017 йил июлда бу рақам 86,8 фоизга тушди.\n7. Google таркибида ҳамон оқ танли ва осиёликлар кўпчиликни ташкил этади. Recode маълумотларига кўра, Google’нинг оқ танли ходимлари сони бу йил 59 фоиздан 56 фоизга тушган. Осиёлик ишчилар сони 32 фоиздан 35 фоизга ошган.\n8. Google сони «гугол» сўзидан олинган бўлиб, 100 нолли рақамни англатади.\n9. Аввалроқ, Google маҳаллий янгиликларни автоматлаштириш лойиҳасини молиялаштириши хабар қилинган эди.\n10. Google.com 1998 йили 2 декабрда мана шундай кўринишда эди.\n11. Ҳар йилги май ойида бўлиб ўтадиган Google I/O ишлаб чиқарувчилар конференциясида компаниянинг эълон қилишича, 2 млрд саҳифа унинг AMP форматига мурожаат қилмоқда. У контентни яхшироқ кэшлаш имконини беради. Бу билан мобиль саҳифаларни юклаш тезлиги ошади. Айни вақтда шу форматда 900 минг домен бор.\n12. Google маълумотларига биноан, Google Search индексидаа 100 млрдлаб веб-саҳифалар бор. Уларнинг ҳажми 100 минг Гбдан ортиқдир.\n13. «Асосийси — фойдаланувчига диққат қаратиш, қолгани мослашади» —бу Google компаниясининг бош фалсафасидир.\n14. 2000 йил 1 апрель куни Google фойдаланувчилари билан ҳазиллашиб, ҳазил кунини нишонлай бошлади. Унинг дастлабки ҳазили «фойдаланувчилар фикрини ўқий олиши» айтилган MentalPlex дастуридир.\n15. Яқингинада Google тенгҳуқуқлилик бўйича янги вице-президентни ишга қабул қилишини эълон қилди.\n16. Google Сюзан Вожицки гаражида ишга туширилган, эндиликда у YouTube бош директори лавозимини эгаллаган.\n17. Google АҚШдаги энг яхши 10 та мобил иловадан 5 тасига эгалик қилади: YouTube, Google Play, Google Maps, Gmail ва Google Search.\n18. Google 2006 йили ўша вақтдаги йирик маблағ 1,65 млрд доллар эвазига YouTube сайтини харид қилди.\n19. Google сунъий ақл ишланмалари бўлими бошлиғининг фикрича, инсоният роботлар Ерни эгаллаб олишидан хавотирланиши керак.


19 январь, 2021, 12:41\nДаставвал, Олимпиаданинг тантанали очилиш маросимида 200 мамлакатдан келадиган тахминан 11 минг спортчи иштирок этиши кутилган эди. Аммо коронавирус пандемияси сабабли, очилиш маросимини ихчамлаштиришга қарор қилинди. Ташкилотчиларнинг асосий вазифаси маросимнинг очилиш ҳудудида одамларнинг кўпайиб кетмаслигини таъминлашдан иборатдир.\nЎтган йили Ташкилий қўмита Олимпия ўйинларини ўтказишни расмий равишда соддалаштиришни ёқлаб чиқди. Шунга қарамасдан, Олимпиаданинг 2021 йилга кўчирилгани ва коронавирус пандемиясига қарши чоралар сабабли, бу мусобақалар учун харажатлар ортиб, 1,64 триллион йенани (15,9 миллиард долларни) ташкил этмоқда. Эслатиб ўтамиз, Олимпия ўйинларининг очилиш маросими 2021 йилнинг 23 июль санасига белгиланган.


Тасвирий санъат факультетида биринчи босқич талабалари учун таништирув дарслари бўлиб ўтмоқда. – Kamoliddin Behzod nomidagi Milliy rassomlik va dizayn instituti\nТасвирий санъат факультетида биринчи босқич талабалари учун таништирув дарслари бўлиб ўтмоқда.\nКамолиддин Беҳзод номидаги Миллий рассомлик ва дизайн институти Тасвирий санъат факультетида 2020/2021 ўқув йилида ана шундай олтин давр остонасига қадам қўйган биринчи босқич талабалари учун таништирув дарслари бўлиб ўтмоқда.\nТаништирув дарслари Тошкент шаҳри ва Тошкент вилоятида истиқомат қилувчи 33 нафар талаба учун институтнинг ўзида, бошқа ҳудудларда истиқомат қилувчи талабалар учун онлайн тарзда ташкил этилмоқда.\nМазкур дарслар институтда фаолият юритаётган ҳамда ўз ижоди билан юртимиз санъатига муносиб ҳисса қўшиб келаётган профессор-ўқитувчилар томонидан гуруҳлар кесимида олиб борилмоқда.\n– Ёшлигимдан рассом бўлишни орзу қилар эдим. Шунинг учун ҳам Камолиддин Беҳзод номидаги Миллий рассомлик ва дизайн институтига ҳужжат топширдим. – дея ўзининг институт ҳақидаги илк таассуротлари билан ўртоқлашди дастгоҳли рангтасвир таълим йўналиши талабасига айланган Ахрор Жавдатов. – Ёшлигимда асарларини томоша қилиб, ижодларига ҳавас қилиб улғайган кўплаб устоз рассомлар эндиликда бизга тасвирий сир-асрорларини ўргатишини эшитиб жуда ҳам хурсанд бўлдим. Ўз ўрнида бизга яратилган шароитлар учун институт маъмуриятига ўз миннатдорчилигимни билдираман. Келажакда ушбу имкониятлардан унумли фойдаланиб касбимниг етук мутахассиси бўлишга интиламан.\nДарс сўнгида талабалар ўзларини қизиқтирган барча саволларига атрофлича жавоблар олишди.


Dadil.uz. Эркинжон Турдимов: Ўша пайтда аҳоли бу синовдан тинка мадори қуриб чиқмаслиги керак\nАсосий / Сиёсат / Эркинжон Турдимов: Ўша пайтда аҳоли бу синовдан тинка мадори қуриб чиқмаслиги керак\n9:15, 20 04 2020 0 173\n— Коронавирус пандемияси ҳам ўтади, бу синовли кунлар ортда қолади. Ўша пайтда аҳоли бу синовдан тинка мадори қуриб чиқмаслиги керак.\nБунинг учун бу йил қишлоқ хўжалик маҳсулотлари, озиқ-овқатни аввалги йиллардагидан икки ҳисса кўп етиштиришимиз талаб этилади.\nҲозир одамлар уйда ўтирибди. Лекин улар вақтини беҳуда ўтказмаслиги, фойдали машғулотлар билан шуғулланиши керак. Бунинг учун уларга шароит яратишимиз, шунга даъват этишимиз лозим. Айниқса, томорқадан, ҳар бир қарич ердан ҳар қачонгидан ҳам самарали фойдаланишни тарғиб этишимиз керак.\nХудога шукр, еримиз бор, сув бор, деҳқончилик қилиш, чорва, парранда боқиш, асаларичилик билан шуғулланиш ёки бошқа уй хўжалиги юмушларини бажариш учун имкониятимиз бор. Бугун кичик бўлса-да мавжуд имкониятлардан максимал даража фойдланадиган пайт. Бу ишда элнинг назарида бўлган раҳбарлар, депутатлар, оқсоқоллар шахсий намуна кўрсатса айни муддао бўларди. Хусусан, минглаб аҳолининг вакили бўлиб сайланган депутатлар аҳоли томонида бўлиб, уларнинг оғирини енгил, мушкулини осон қилишга ҳаракат қилиши лозим.\nМисол учун, ҳар бир депутат ўз сайлов округида ҳар ҳафтада битта хонадонга томорқадан ўринли фойдаланишга ёрдам берса, бу вилоятимизда бир ҳафтада 400 дан ортиқ ҳовли обод бўлади, дегани. Шунча оила ўзини ўзи боқишга, яна қўшимча даромад олишга эришади.\nДенис Истомин Америкада неча пул ишлаб олди?\n“Brexit”нинг жонли тамғаси. Тереза Мэй яна озгина қийналишига тўғри келади\nКимё саноатини жадал ривожлантириш бўйича топшириқлар берилди\nҲар бир мурожаат — бир тақдир\nҚашқадарёда уруш қатнашчиларига эҳтиром кўрсатилмоқда\nТиббий ёрдам сифати ва кўламини ошириш бўйича топшириқлар берилди


Олимларга юқори рейтингга эга илмий журналларда мақола чоп этишга кўмак берамиз!\nИнновацион ривожланиш вазирлиги олимларнинг илмий мақолаларини юқори рейтингга эга илмий журналларда чоп этишга кўмаклашиш мақсадида “Proоfreading Service” хизматини тақдим этади.\nProofreading – бу олимлар томонидан тайёрланган илмий мақола матнини юқори рейтингга эга бўлган журналлар талабларига мувофиқ таҳрир қилиш, ёзма инглиз тили матнини яхшилаш, орфографик ва грамматик хатоларни бартараф этиш, белгиланган техник талабларга мослаштириш хизмати.\nУшбу хизматдан Ўзбекистон Республикасида фаолият юритаётган барча ташкилотларда меҳнат қилаётган Ўзбекистон Республикаси фуқаролари ёки фуқаролиги бўлмаган олим ва мутахассислар бепул фойдаланишлари мумкин.\nИлмий мақолалар илмий мақола чоп этилиши режалаштирилаётган юқори рейтингга эга илмий журнал(лар)нинг техник талабларига мос тарзда расмийлаштирилган ҳолда Инновацион ривожланиш вазирлигига Microsoft Word (.doc ёки .docx) форматида инглиз тилида тақдим этилиши лозим.\nМақолада унинг муаллифининг Ф.И.Ш., иш жойи ва лавозими, телефон рақами ва электрон почта манзили кўрсатилиши лозим.\nИнновацион ривожланиш вазирлиги томонидан барча талабларга мувофиқ қабул қилинган илмий мақола(лар) бир ой муддатда “Proоfreading Service” хизматини кўрсатувчи халқаро ташкилотларга юборилади.\n“Proоfreading Service” хизматини кўрсатувчи халқаро ташкилотлар томонидан қабул қилиниб, кўриб чиқилган илмий мақолалар тўғрисида уларнинг муаллифларига мақола топширилган муддатдан бошлаб икки ой муддатда электрон почта орқали маълум қилинади.\n“Proоfreading Service” хизматини кўрсатувчи халқаро ташкилотлар харажатлари Инновацион ривожланиш вазирлиги томонидан Инновацион ривожланиш ва новаторлик ғояларини қўллаб-қувватлаш жамғармаси маблағлари ҳисобидан қопланади.\nИнновацион ривожланиш вазирлиги “Proоfreading Service” хизматини кўрсатиш рад этилган мақолаларнинг муаллифларига алоҳида маълумот тақдим этиш мажбуриятини олмайди.\nҚабул қилинган илмий мақола(лар) унинг муаллифларига қайтарилмаслигини маълум қиламиз.


Партиядошларимиз “Билимлар куни”да қатнашдилар | "Адолат" СДП\nПартиядошларимиз “Билимлар куни”да қатнашдилар\n4 сентябрь куни мамлакатимизнинг барча шаҳар ва қишлоқларида бўлгани каби Наманган вилоятида ҳам “Билимлар куни” муносабати билан тантанали тадбирлар бўлиб ўтди. Умумтаълим мактабларига кенг жамоатчилик вакиллари қатори “Адолат” СДП вакиллари ҳам ташриф буюрдилар. Уларнинг аксарияти ўзлари таҳсил олган таълим муассасаларига ташриф буюрдилар ва янги ўқув йили бошланиши муносабати билан устозлар ҳамда ўқувчиларга самимий тилаклар билдирдилар.\nТадбир Наманган шаҳридаги 8-мактабда ҳам юқори савияда ва уюшқоқлик билан ўтказилди. Мазкур маскан вилоятдаги тўнғич илм даргоҳларидан ҳисобланади. Унинг ташкил этилганига салкам бир аср бўлди.\nТантанали маросимда сўзга чиққан мактаб директори Баҳодир Абдурасулов, Ўзбекистон “Адолат” СДП Наманган вилоят кенгаши матбуот котиби Нурбек Абдуллаев, “Нуроний” жамғармаси шаҳар кенгашининг раиси Анваржон Насриддинов ва бошқалар мамлакатимизда мактаб таълимини ривожлантириш юзасидан одиб борилаётган ишлар, ўқитиш сифатини буткул янгича асосда йўлга қўйиш, педагоглар меҳнатини қўллаб-қувватлаш ва рағбатлантириш масалаларига батафсил тўхталдилар.\nБу йил мазкур мактабнинг биринчи синфларига 87 нафар ўғил-қиз қадам қўйди. Уларнинг барчасига Президент совғалари – сумка, ўқув қуроллари ва китоблар топширилди. Мустақиллигимизни, она диёрни тараннум этувчи куй-қўшиқлар янгради. Шундан сўнг биринчи қўнғироқ чалинди ва ўқувчилар синфлари сари йўл олдилар. Устозлар раҳбарлигида “Мустақиллик дарслари”да қатнашиб, одамийлик, ҳалоллик, ватанпарварлик сабоғини олдилар.


Ўрганиш натижасида ҳудудда фойдаланилмаётган заҳиралар мавжудлиги, уларни тўлиқ сафарбар этиш орқали жорий йил учун тасдиқланган бюджет даромадлари прогнозини 540 млрд. сўмга орттириб бажариш имконияти мавжудлиги маълум бўлди.\nЖумладан, вилоятда солиқ объектларини тўлиқ ҳисобга олиш ва солиқ базасини кенгайтириш, қўшимча заҳираларни сафарбар этиш орқали йиллик 396 млрд.сўм қўшимча солиқ тушумларини таъминлаш манбалари белгиланди.\nБундан ташқари, янги солиқ сиёсати концепциясини самарали амалга ошириш ва ўзгаришларни тўлиқ ҳаётга татбиқ этиш ҳисобига 86 млрд.сўм, иқтисодий ислоҳотлар натижасида товар (иш, хизмат)лар реализацияси ҳажмининг кўпайиши эвазига 58 млрд.сўм қўшимча даромад таъминланади.\nМазкур даромад манбаларини тўлиқ жалб қилиш бўйича 29 та банддан иборат аниқ чора-тадбирлар белгиланган “Йўл харитаси” тасдиқланди.\nВилоятда маҳаллий бюджетларнинг қўшимча манбалари ҳисобидан 2018 йилда 349 млрд.сўм ва 2019 йилнинг январь-апрель ойларида 168 млрд.сўм харажатлар амалга оширилган ҳолда айрим соҳаларга маблағ ажратилиши эътибордан четда қолган.\nХусусан, аҳолини иш билан таъминлаш тадбирларига 2018 йилда 132 млрд.сўм ўрнига 2 млрд.сўм ажратилган бўлса, жорий йилнинг январь-апрель ойларида ушбу мақсадлар учун умуман маблағ йўналтирилмаган.\nШу билан бирга, қўшимча манбалар ҳисобидан қарийб 21 млрд. сўм мақсадсиз ва самарасиз харажатларга йўл қўйилган.\nЖумладан, қурилиш таъмирлаш ишларига 86 та ҳолатда 4 млрд.сўмлик мақсадсиз харажат амалга оширилган бўлиб, шундан 3,3 млрд.сўми қўшиб ёзиш ҳолатига йўл қўйилганлиги аниқланди.\nУшбу камчиликларнинг барчаси ўрганиш давомида бартараф этилди.\nБюджет ташкилотлари томонидан молиявий манбаси аниқ бўлмаган ҳолда товарлар (ишлар, хизматлар) хариди учун асоссиз тузилган (ғазначилик органларида руйхатдан ўтказилмаган) шартномалар бўйича ҳосил бўлган қарздорликни қоплашга 23 та ҳолатда 2,9 млрд.сўм маблағлар мақсадсиз сарфланган.\nДавлат харидларига оид қонун ҳужжатлари талабларига риоя этилмасдан 88 та ҳолатда биржа ва бозор нархларига нисбатан 2,3 млрд.сўмга қиммат нархларда товар-моддий бойликлар харид қилинган.\nМаҳаллий бюджетнинг қўшимча манбалари ҳисобидан харид қилинган 17 дона 1,8 млрд.сўмлик енгил автомашиналарни сотиб олишда Вазирлар Маҳкамасининг 1999 йил 2 апрелдаги 154-сонли қарори талаби асосида Молия вазирлиги билан келишилмаган.\nЎрганиш давомида аниқланган камчиликларни бартараф этиш ва келгусида йўл қуймаслик юзасидан чора-тадбирлар ишлаб чиқилиб, ижроси назоратга олинди.\nВилоятда амалга оширилган ўрганиш ва амалий ёрдамлар натижалари 2019 йил 12 июнь куни халқ депутатлари Сурхондарё вилояти Кенгашида депутатлар, туман (шаҳар) ҳокимларининг биринчи ўринбосарлари, солиқ, молия ва бошқа тегишли идоралар раҳбарлари, шунингдек Бизнес омбудсман вакиллари иштирокида кенг муҳокама қилиниб, зарурий тадбирлар белгилаб олинди.


Қибрайда поезд ва юк автомашинаси тўқнашуви...\n17.05.2018 17:46 0 137\nТемир йўлдан ўтиш йўл-ҳаракати қоидаси бузилиши ҳайдовчининг ўлимига сабаб бўлди, деб хабар берди Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси.\nМаълум қилинишича, Тошкент вилоятининг Қибрай туманида 16 май куни Ўртачирчиқ туманида яшаган Т.Б. ўзига бириктирилган «МАN» русумли юк автомашинасини Байтқўрғон маҳалласидан ўтувчи «Бўзсув-Оққовоқ» темир йўлининг 4402-км.да қўриқланмайдиган темир йўл кесишмасидан ўтаётганида электровоз билан тўқнашув содир бўлган. Натижада юк автомашинаси ҳайдовчиси Т.Б. жароҳат олиб воқеа жойида вафот этган.\nтемир йўл MAN электровоз тўқнашув\nХориж 12/11, 09:41


Ўзбекистон ғўза генетикаси илмий мактабининг асосчиси вафот этди - Anhor\nAnhor Все посты Ўзбекистон ғўза генетикаси илмий мактабининг асосчиси вафот этди\nЎзбекистон ғўза генетикаси илмий мактабининг асосчиси вафот этди\nМамлакатимиз илм-фани оғир жудоликка учради. Биология ва генетика соҳасидаги таниқли олим, биология фанлари доктори, профессор, Ўзбекистон Республикаси Фанлар академияси академиги Жўра Азимбоевич Мусаев 86 ёшида вафот этди, дея хабар беради ЎзА.\nЖ.Мусаев 1928 йили Тошкент вилоятида туғилди. 1948 йили Ўрта Осиё давлат университетини биолог-ботаник мутахассислиги бўйича тугатиб, аспирантурада ўқишни давом эттирди. 1955 йилда номзодлик, 1974 йили докторлик диссертациясини ҳимоя қилди. 1984 йилда Ўзбекистон Республикаси Фанлар академиясининг аъзоси этиб сайланди.\nТаниқли олим ўзининг 60 йилдан ортиқ илмий-педагогик фаолияти мобайнида Ўзбекистон Миллий университети ғўза генетикаси лабораторияси ва кафедраси мудири, профессори, Фанлар академиясининг Ўсимликлар экспериментал биологияси институти лаборатория мудири, директори, Фанлар академиясининг бош илмий котиби каби масъул лавозимларда самарали меҳнат қилди ҳамда биология ва генетика соҳасидаги долзарб масалаларни тадқиқ этиш, илм-фаннинг мазкур йўналишида юқори малакали кадрлар тайёрлаш ишига муносиб ҳисса қўшди.\nЖ.Мусаев Ўзбекистонда ғўза генетикаси илмий мактабига асос солди. Унинг генетиканинг назарий ҳамда амалий масалаларига бағишланган қатор мақола ва рисолалари, илмий янгилик ва ихтиролари мазкур соҳа ривожида алоҳида ўрин тутиши мамлакатимиз ва хорижий жамоатчиликка яхши маълум.\nЗаҳматкаш олим талабчан ва жонкуяр устоз сифатида кўплаб ёшларга илм-фан сирларидан сабоқ берди. Унинг бевосита раҳбарлигида ўнлаб фан номзодлари ва докторлари тайёрланди.\nАкадемик Ж.Мусаевнинг мамлакатимиз илм-фанини ривожлантириш борасидаги хизматлари давлатимиз томонидан муносиб тақдирланган. У “Ўзбекистон Республикаси фан арбоби” фахрий унвони, “Буюк хизматлари учун”, “Эл-юрт ҳурмати” орденлари билан мукофотланган, Ўзбекистон Республикасининг Биринчи даражали давлат мукофотига сазовор бўлган эди.\nЎзбекистоннинг транспорт корхоналари карантин сабабли 340 млрд сўм зарар кўрди\nТошкентда “Infolib – 2014” учинчи миллий ахборот-кутубхона ҳафталиги бошланди


Пахта нархи давлат сирими?\nФеруза Тошкент вилоятилик фермер Салим Шокиров фақат ўзи етиштираётган пахтанинг харид нархидан хабардорлиги, унинг қанчага сотилаётгани тўғрисида эса ҳеч қаердан маълумот ололмаётганидан шикоят қилди.\nМана шу масалани ойдинлаштириш мақсадида “Озодлик” мухбири дастлаб Ўзбекистон Ташқи иқтисодий алоқалар, савдо ва инвестиция вазирлигига мурожаат этди.\nВазирлик матбуот котиби Татяна Орлова бу идоранинг пахта сотишга умуман алоқаси йўқлиги, пахта олди-соттиси билан “Ўзмарказимпекс”, “Ўзинтреимпекс” ва “Ўзсанмашимпекс” ташқи тижорат компаниялари шуғулланишини маълум қилди. У мазкур компанияларда Ўзбекистон пахтаси қайси давлатларга, қанча миқдорда ва қандай нархда сотилиши ҳақида батафсил маълумот мавжудлигини таъкидлади ва “бу маълумотлар махфий эмас”лигини қўшимча қилди.\n“Ўзмарказимпекс” давлат акциядорлик компанияси вакили Раҳимжон Зоҳидовнинг таъкидлашича, фермерлардан сотиб олинадиган пахта баҳосини давлат белгилайди. “Ўзпахтасаноат” компанияси эса сотиб олади. Пахтани хорижга сотиш билан шуғулланувчи компаниялар эса “Ўзпахтасаноат” пахта сотиб олиши учун зарур маблағни тўлаб беради, холос.\nЎзбекистон фермер хўжаликлари уюшмаси вакили ҳам пахта нархи масаласи бу ташкилот ваколатига кирмаслиги, уюшма эса фақат фермерлар ҳуқуқларини ҳимоя қилиш билан шуғулланишини айтиш билан чекланди.\n“Фермер ўзи етиштирган пахтаси нархи ҳақидаги саволларига жавоб ололмаётгани эса фермерларнинг ҳақ-ҳуқуқига кирмайди (!)”, - деди уюшма вакили.\n“Ўзпахтасаноат” компаниясидан эса пахта нархи масаласида мантиқли ва қониқарли жавоб олишнинг имкони бўлмади.\n“Компаниямиз пахта сотмайди, фақат қайта ишлаш билан шуғулланади. Бу масалада Ташқи иқтисодий алоқалар, савдо ва инвестиция вазирлигига мурожаат қилинг”, - деган жавоб бўлди “Ўзпахтасаноат”дан.\nХуллас, пахта ва унинг савдоси билан боғлиқ барча ташкилотларга “оқ олтин”нинг нархи масаласига ойдинлик киритиш юзасидан мурожаатлар самарасиз кетди.\nУзоқ оворагарчиликлардан сўнг расмийлардан бири бу масалага якуний нуқта қўйди: “Бизнинг бошлиқлар ҳам бу нарсани гапира олмайди. Бу давлат сири. Бу масалада фақат Ташқи иқтисодий алоқалар вазирлиги ёрдам бериши мумкин”.\nХуллас, халқа яна Ташқи иқтисодий алоқалар, савдо ва инвестиция вазирлигига келиб ёпилди. Вазирликнинг жавоби эса юқорида келтирилди. Ўзбек фермери эса пахтаси охир-оқибат қанчага пулланаётганини яна била олмади. Зеро, бу “давлат сири” бўлиб чиқди. Давлатда эса бундай “сир”лар талайгина…


«Гумроҳлар» —Ватан қадри ҳақидаги ҳаётий фильм - Ўзбекистон овози газетаси\n«Гумроҳлар» —Ватан қадри ҳақидаги ҳаётий фильм\nАлишер Навоий номидаги кино саройида «Ўзбеккино» Миллий агентлиги буюртмасига асосан «Ватан» киностудиясида тасвирга олинган «Гумроҳлар» фильмининг премьераси бўлиб ўтди. Сценарий муаллифи ва постановкачи режиссёр Ҳилол Насимов. Фильмда асосий ролларни Эркин Комилов, Хайрулла Саъдиев, Мирза Азизов, Самандар Ҳамроқулов каби таниқли санъаткорлар ижро этган.\nУшбу фильмнинг сюжети ҳуқуқни муҳофаза қилиш органлари тўплаган ҳужжатлар асосида яратилган бўлиб, воқеалар Андижон вилоятида ва айрим хорижий мамлакатларда тасвирга олинган.\n...Оллоёр Шукуров зўр тадбиркор чиқди. У оиласи билан жуда бахтли яшар, таърифи узоқларга етган эди. Бир куни унинг ишхонасига нотаниш аёл келди ва Оллоёрга дунёга чиқиш таклифини билдирди. Энди тадбиркорда ўз фаолиятини хорижда давом эттириш фикри туғилди. Ўзга мамлакатларда уни кутилмаган синовлар кутарди. Оллоёр ўз оиласи ва юртини ташлаб кетди. Ёт оқимларнинг чангалига илинди, виждони ва кўнглига қарши борди. Фильмда хориж мамлакатларида мустақиллигимиз ва тинчлигимизга раҳна солмоқчи бўлган кимсаларнинг қиёфалари далиллар орқали очиб беришга ҳаракат қилинган.\nАсарда шароит тақозоси билан ўзга мамлакатларда истиқомат қилаётган юртдошларимизнинг ҳаёти, соғинчи, дарди ва изтироблари акс этган. Ўзбекистон халқ артисти Муҳаббат Шамаеванинг иштироки, айниқса, таъсирли чиққан. Унинг Ўзбекистон ҳақида тўлқинланиб, фахрланиб сўзлашини эшитган томошабин олтин қафас ичидаги булбулнинг ўз тиконзорларига ташна ҳолатини сезгандай бўлади. Хонанда томонидан «Кўчалар» қўшиғининг жонли ижро этилиши фильмга ўзгача руҳ бағишлаган.\nФильмдаги ўз юртини соғинаётган кишининг ўйларига эътибор қилинг: У бегона тупроқда жон беришдан қўрқади. Ҳашамат ичидаги ҳаётдан кўра, ўз юртида оддий инсон бўлиб яшагиси келади.\n— Катта ўғлим гапимга кирмайди. Қандайдир гуруҳларга аралашиб қолган. Кичкина ўғлим бир ойдан бери уйда йўқ, қаердалигини ҳеч ким билмайди. Шу ҳам яшашми? — дейди хорижда яшаётган фильм қаҳрамони.\nБу каби огоҳликка ундовчи кадрлар фильмнинг янада жонли ва таъсирчан чиқишига хизмат қилган. Режиссёр томонидан танланган актёрлар ансамбли персонажларнинг ҳаётий чиқишида муҳим ўрин тутган. Қисқа қилиб айтганда, мазкур картина турли ёт ғоялар таъсирида халқимизнинг тинчлиги ва осойишталигига путур етказмоқчи бўлган кимсаларнинг аянчли қисматидан ҳикоя қилади ва барчамизни огоҳликка даъват этади.


"КОКАНД 1912" профессиональный футбольный клуб » Ули Штилике: “Осиё ҳамда Европа ўртасидаги тафовутни йўққа чиқара оламиз”\nУли Штилике: “Осиё ҳамда Европа ўртасидаги тафовутни йўққа чиқара оламиз”\nЎзбекистон миллий терма жамоасининг ЖЧ-2018 3-саралаш босқичидаги рақиби – Жанубий Корея терма жамоаси бош мураббийи Ули Штилике Espn.com мухбирига берган интервьюсида терма жамоа режалари ҳақида сўзлаб берди.\nЖЧ-2018 саралаш баҳсларига тайёргарликни июнь ойида Испания ҳамда Чехияга қарши ўртоқлик ўйинлари билан бошлайдиган Жанубий Корея терма жамоаси сўнгги ўйинларда ажойиб статистик кўрсаткичларни қайд этган. Ўтган йили Австралияда бўлиб ўтган Осиё Кубоги баҳсларидан сўнг Ули Штилике жамоаси жами 15та ўйин ўтказди ва улардан 12тасида ғалаба қозониб, 3та ўйинда дуранг ўйнаган. Мазкур ўйинларда кореяликлар жами 44 та гол уриб, ўз дарвозаларидан атиги 2та гол ўтказиб юборишган.\nЖанубий Корея миллий терма жамоаси мазкур серияни ЖЧ-2018 саралаш турнирида ҳам давом эттиришни мақсад қилган. Ули Штилике бош мураббийлигидаги терма жамоа 1 июнь куни Австрияда Испания терма жамоасига қарши ўртоқлик учрашувида майдонга тушади. Таъкидлаш жоиз, кореяликлар Европа жамоаларига қарши сўнгги бор бундан икки йил олдин ўйнаган эдилар. Жанубий Корея терма жамоаси учун омадсиз якунланган Бразилиядаги Жаҳон чемпионатида Бельгия кореяликларни 1:0 ҳисобида мағлуб этган эди.\nМаълумот учун, Жанубий Корея терма жамоаси 1 июнь куни Испания, 5 июнь куни эса Чехия терма жамоаларига қарши ўртоқлик учрашувини ўтказади. Мазкур ўйинлар терма жамоа учун ЖЧ-2018 саралаш ўйинлари олдидан дастлабки тайёргарлик вазифасини ўтаб беради.\nАйни дамда Испанияда яшайдиган ва махаллий ОАВга кўплаб интервьюларни испан тилида берадиган Ули Штиликенинг айтишича, Испанияга қарши ўйин терма жамоа учун навбатдаги муҳим ўйинлар олдидан катта синов вазифасини ўтайди. “Албатта, натижа муҳим эмас, асосийси ўйин фалсафамизни ҳамда кореяликларга ҳос менталитетимизни йўқотмаслик. Аммо, аниқ айта оламанки, Испания ҳамда Чехияга қарши ўйинларда биз шунчаки рақиб учун спарринг-рақиб вазифасини бажариб бермаймиз”.\n“Биз ўрин олган гуруҳ, иккинчсига қараганда кучлироқ деб ўйлайман. Эрон, Қатар, Ўзбекистон, Хитой ҳамда Сурияга қарши ўйинлар осон бўлмайди. Бу терма жамоалар ҳам, Осиёнинг энг етакчилари қаторида ва биз биргаликда Осиё ҳамда Европа футболи ўртасидаги кўприкни йўққа чиқара оламиз. Биз навбатдаги ўйинларга тайёргарликни юқори савияда олиб боришни ва гуруҳда дастлабки икки ўриндан бирини эгаллашни мақсад қилганмиз”, — дейди Штилике.\nТаъкидлаш лозим, Жанубий Корея миллий терма жамоси ўзагини белгилаб берадиган кўплаб ўйинчилар айни дамда Европада тўп суришади. Аммо, мураббийлар штаби уларнинг барчаси ҳам ўз клубларида етарлича ўйин амалиётига эга бўлмаётганидан ҳавотирда. Айнан шунинг учун ҳам, Жанубий Корея терма жамоасининг сўнгги ўйинларига Англия ва Германияда тўп сураётган бир қатор футболчилар жалб этилмаган. Терма жамоа бош мураббийи худди шу сабаб туфайли Ли Чун Йон («Кристал Пэлас»), Ким Жин Су («Хоффенхайм») ҳамда Пак Жу Хо («Боруссия Дортмунд»)ни Жанубий Кореянинг сўнгги ўйинларига таклиф этмаган эди.\nАлбатта, германиялик мураббийнинг бу сиёсатини кўп танқид қилишди. Аммо, мураббий барча ўйинларга терма жамоани энг кучли ҳолатида тайёрлашга қарор қилганини ва муҳим ўйинларда терма жамоа шаънини ҳимоя қилаётган футболчилар оптимал формада бўлишлари кераклигини таъкидлаган.\nАйни дамда, Ки Сун Йон («Суонси») ҳамда Сон Хен Мин («Тоттенҳэм») каби футболчилар ажойиб мавсумни ўтказишди ва терма жамоага катта фойда олиб келишлари мумкин.\nИспания терма жамоасига қарши ўйин олдидан Жанубий Корея терма жамоаси бош мураббийи терма жамоа футболчилари яхши кайфиятда эканлигини айтди. Испания ҳамда Чехия терма жамоасига қарши ўртоқлик ўйинлари эса, Жанубий Корея терма жамоаси учун ЖЧ-2018 саралаш ўйинларига тайёргарлик босқичи вазифасини бошлаб беради.\n3 Навбаҳор 12 21\n8 Қўқон-1912 12 15\n9 АГМК 12 13\n2 Бухоро 12 23\n3 Бунёдкор 12 23\n4 Қизилқум 12 21\n5 Нефтчи 12 19\n7 Навбаҳор 12 17\n9 Қўқон-1912 12 11\n10 Локомотив 12 9\n11 АГМК 12 9\n12 Сўғдиёна 12 6


Супервулқонлар, коинот жисмлари ва иқлим ўзгариши: инсоният учун яна қандай таҳдидлар бор?\n17:22 / 28.04.2020\nИнсониятнинг метеорит зарбасидан ҳалок бўлиш эҳтимоли қандай? Кучли вулқон отилиши ёки ўта янги юлдуз портлаши натижасида-чи? Оксфорд файласуфи Тоби Орднинг янги «Жар» (The Precipice: Existential Risk and the Future of Humanity) номли китобида шулар ҳақида сўз боради. Republic ундан парчалар келтирди.\n40 ёшли муаллиф Оксфорд университетида рўйхатда туради, ЖССТ, Жаҳон банки, Бутунжаҳон иқтисодий форумига маслаҳатлар беради.\nУ бир неча йилдан буён инсоният олдида турган глобал масалаларни ўрганади. Ўзининг олдинги ишида у бутун жаҳондаги қашшоқликнинг этик муаммоларини ўрганган. Бунинг натижасида у ўзининг 10 фоиз даромадини жаҳондаги аҳволни яхшилашга хизмат қилаётган энг самарали хайрия фондларига ўтказиб боришга ваъда берган. Шу мақсадда у 4600 кишини бирлаштирган Giving What We Can ташкилотини тузган. Аъзолар аллақачон 126,7 миллион доллар хайрия қилишган ва умрлари давомида 1,5 миллиард доллар хайрия қилишга ваъда беришган.\nТоби Орд. Фото: tobyord.com\nУнинг янги ўта муҳим мавзу — иши инсоният тури ўзига ўзи яратаётган экзистенциал таҳдидларни қандай енгиши мумкинлигига бағишланади, дейди «Сунъий интеллект: замонавий ёндашув» китоби муаллифи Стюарт Расселл. «Тоби Орд — бугунги Карл Саган. Унинг аниқ ва илҳомлантирувчи китоби инсониятнинг гуллаб-яшнаши учун умид уйғотади», — дейди НКО Foresight Institute асосчиларидан бири Кристин Петерсон.\nТоби Орднинг янги китоби. Фото: twitter.com/tobyordoxford\n«Кўплаб инсонлар инсониятни нималар кутаётгани ҳақидаги китобларни ўқишни хоҳлаши яқинда ойдинлашди. Ювал Ной Ҳарарининг «Sapiens» китоби каби. Тоби Орднинг янги китоби бу жанрга ўз ҳиссасини қўшади ва бестселлер бўлиш учун арзийди», — деб ёзади Evening Standard тақризчиси.\nЎз тарихида илк бор инсоният ўзини ўзи йўқ қилиб юбориш салоҳиятига эга бўлиб турибди, деб ёзади Тоби Орд. Инсониятнинг кейинги тараққий топиши билан бирга бу салоҳият ҳам оша боради. Ўз китобида у тик жарлик концепцияси — глобал ҳалокатлар олдида энг ожиз қолган инсоният тарихидаги даврни ўрганади.\nБу ҳолатда Орд инсониятнинг жонзот тури сифатида буюклигини шубҳа остига олмаган. Лекин биз ҳозир экзистенциал ҳалокатлардан ҳимояланиш ҳақида қайғурмас эканмиз, дейди у, бизнинг авлодларимиз миллионлаб ёки миллиардлаб йиллар яшай олмаслиги, улар (камида ҳозирча) сайёрамиздаги, балким бутун коинотдаги энг ақлли ва зукко тур вакиллари сифатида яшашлари мумкин.\n1945 йилнинг 16 июли бутунжаҳон координациялашган вақти (UTC) билан соат 11:29да Жарлик даври бошланди. Бу — бутун инсоният тури ва бизнинг муваффақиятларимизни йўқ қилиб юбориши мумкин бўлган жаҳондаги илк атом бомбасининг синалган вақти. Лекин бу йўқотишнинг ягона йўли эмас. Яқин келажакда инсоният ўзи яратган экзистенциал таҳдидлар кенгайиб боради, мавжуд табиат таҳдидлари эса йўқолмасдан сақланиб туради. Келинг, бизга нималар таҳдид қилаётганини синчиклаб ўрганамиз.\nТоби Орд олдимизда турган таҳдидларни уч тоифага бўлади: табиий, атнропоген (инсон қўли билан яратилган) ва бўлажак. Бу ҳолда мантиқан табиий деб аташ мумкин бўлган айрим таҳдидларнинг эҳтимоли инсоният фаолияти натижасида кескин ортади. Бундайларга, масалан, эпидемиялар киради ва келажакда улар жуда хавфли бўлиб бориши мумкин. Бўлажак таҳдидлар деганда Орд бугун мавжуд бўлиши мумкин эмас, бироқ эртага уларнинг пайдо бўлиш эҳтимоли борларини тушунади. Улар ҳақида футурологлар бош қотиришмоқда.\n1. Табиий таҳдидлар\nСайёрадаги ҳаётни дўзахга айлантириш учун нисбатан кичикроқ метеорит етарли. Диаметри 10 км бўлган, Ерга саотига 60 минг км тезликда келиб урилган коинот жисми динозаврларни қириб юборган деб келинмоқда. Тўқнашув натижасида Ҳирошимага ташланган бомбанинг 10 миллиардтасига тенг энергия ажралиб чиққан. 1000 км радиусдаги борлиқ иссиқликдан ўлган, тўқнашув натижасида чанг ва парчалар атмосферага кўтарилиб, сайёрани қора булут қоплаб олган. Қуёш нурлари улардан ўта олмасди, шунинг учун Ер юзаси совиб кетган. Сайёра биохилма-хиллигининг тўртдан уч қисми тез орада йўқлик сари юз тутган, жумладан ўша пайтдаги «етакчи» турлар ҳам. Инсоният ҳам шундай тақдирга дучор бўлиши мумкин.\nБугун астрономлар яқин коинотдаги деярли барча астероидларнинг ҳаракатини назорат остига олишган. Уларни уч тоифага бўлиш мумкин. Диаметри 10 километрдан ортиқ бўлганларини оммавий қирилишга олиб келувчи ўта хавфлилари деб билишади. Диаметри 100–150 м бўлганлари ҳам ҳам потенциал хавфли саналади.\nКоинотдан келадиган чақирилмаган меҳмонлардан нечоғлик ҳимояланганмиз?\nЭкзистенциал таҳдидларнинг бошқа бирортаси олимларнинг бу қадар эътиборини торта олмайди. Бу ерда ҳали кўп ишлаш керак. Кометаларнинг таҳдиди астероидлардан кам бўлмаган ҳаракат йўллари ҳам ҳали яхши ўрганилмаган. Бундан ташқари, таҳдид аниқлангач ундан ҳимояланиш усулларини ўйлаб топиш керак. Бу астероидларни вайрон қилиш ёки қайтариб юбориш усуллари бўлиши мумкин, тизим энди жуда кеч бўлмасдан аввалроқ тайёр бўлмоғи керак.\nАстероидлар яхши ўрганилгани сабабли метеорит ёғилиши эҳтимолини ҳисоблаш мумкин. Бахтимизга бу асрда эҳтимол жуда кам: ўртача астероид учун 120 мингдан бир, йириги учун 150 миллиондан бир эҳтимол. Кейинги асрларда бу борада эҳтимоллар 1/6000 ва 1/1,5 млн бўлади.\nСуперотилишлар — сайёрамизда иқлим ўзгаришлари сабаб бўлувчи массивли вулқон отилишлари. Оддий вулқонлардан фарқи тоғ чўққисида кратер ҳосил бўлмайди, кальдера — ер сиртида кенг ўпирилишлар ҳосил бўлади. Ана шундай кальдерадан бири Суматрадаги Тоба супервулқонида жойлашган ва унинг майдони 2 минг квадрат километрга тенг.\nАҚШдаги Йеллоустоун кальдераси.\nАстероид ёки комета зарбаси каби супервулқон отилиши Ердаги ҳаётни тубдан ўзгартириб юбориши мумкин. Вулқондан сўнг сайёрани чанг қоплаб олади, бунинг ортида ерда ҳарорат пасайиб кетади ва кўплаб жонзот турлари қирилишга маҳкум бўлади, жумладан, инсонлар ҳам. Агар «ўртача» супервулқон (8–9 балл қувватлиси) диаметри 1–10 км бўлган астероид билан тенг бўлса, Тоба каби вулқонларнинг отилишини бемалол экзистенциал ҳалокат деб аташ мумкин.\nСуперотилишнинг эҳтимолини ҳисоблаб бўлмайди, чунки вулқонларни ҳам зилзила каби олдиндан айтиш иложсиз. Лекин уларнинг эҳтимоли метеорит зарбасидан кўра анча юқори: масалан ўртача супервулқонлар учун 1/200, йириклари учун 1/600 деб оламиз. Отилишларни олдиндан аниқ айтиб бера олмаслигимиз туфайли, реал таҳдид туғдирувчи бу таҳдидларни ўрганишга кўпроқ куч сарфлаш керак бўлади.\nЮлдуз ичида икки кучнинг доимий кураши кечади — юлдуз моддасини сиқишга ҳаракат қиладиган гравитация кучи, унга бундай қилишга қаршилик кўрсатадиган босим. Айрим юлдузларда тортишиш кучи эртами-кечми барибир ғолиб чиқади. Ўшанда юлдузнинг коллапси бошланади. Юлдуз моддаси тезда янгидан янги сиқилиш кучлари тўлқинини ҳосил қилганча ўта зич ҳолатга ўтади ва улар юлдузни портлашга мажбур қилади. Юлдуз ўта янги юлдузга айланади.\nПортлаш чоғида юлдузлар қарама-қарши тарафга гамма нурланишнинг ингичка тарамларини ажратади — бу ҳодиса гамма чайқалиш деб ном олган. Улар биринчи навбатда Ерга хавф туғдиради. Ўта янги юлдузнинг Қуёш тизими яқинида пайдо бўлиши ва биз томон йўналган гамма чайқалиш фалокатли оқибатлар келтириб чиқариши мумкин.\nЎта янги юлдуз\nКоинот нурларининг ўзи атмосферадан ўтиб Ер сиртига етиб кела олмайди, лекин атмосферадан хавфли реакциялар вужудга келтириши мумкин. Гамма нурларнинг азот оксидлар пайдо қилиш хусусияти энг катта хавф туғдиради. Бу оксидлар сайёрамиз атмосферани ўзгартириб, озон қатламига зарар етказиши мумкин, бунинг оқибатида биз коинот нурларидан ҳимоясиз қоламиз.\nОлимларнинг ҳисоблашича, озон қатламининг 30 фоизга йўқолишини экзистенциал фалокат ўлароқ баҳолаш мумкин. Бундай ҳодисаларнинг эҳтимоли юқорида саналганлардан кўра пастроқ: яқиндаги ўта янги юлдузнинг портлаши 5 миллиондан бир, гамма чайқалишларнинг таъсири 2,5 миллиондан бирга тенг. Астероидлар билан бўлгани каби, осмондан таҳдидларни ахтара туриб, бу ҳодиса эҳтимолини ҳам жорий аср учун ҳисоблаб қўявериш мумкин. Бунинг учун 100 ёруғлик йили масофасида потенциал ўта янги юлдузларни каталоглашни бошлаш керак.\nАйрим бошқа таҳдидлар бизга минглаб, миллионлаб йиллар давомида хавф солиши мумкин. Масалан, Қуёшнинг сўниб қолиши, глобал совиб кетиш, янги муз даври) ёки турли эволюцион сценарийлар: инсониятнинг деградацияга учраши ёки унинг бошқа турга трансформация бўлиши.\nҲар қандай ҳолатда инсоният табиий таҳдидларни кузатиб бориши керак. Ҳозирча астероид таҳдиди яхшилаб ўрганилган бўлиб турибди, шунинг учун бошқа таҳдидлар бўйича ҳам билимларни ўша даражага чиқариб олиш керак.\n2. Антропоген таҳдидлар\nСовуқ уруш даврида дунё бир неча марта ядро уруши остонасига келиб қолди. Кариб инқирози — жуда машҳур, бироқ ягона ҳолат эмас. АҚШнинг ҳам, СССРнинг ҳам тарихида бир неча мураккаб ядровий тревогалар бўлган, фақатгина масъулларнинг ақл билан иш кўришигина ракета зарбалари билан алмашинишдан сақлаб қолган.\nБугун аҳвол бирмунча яхшироқ, лекин ядро қуроллари ҳануз юқори ҳарбий тайёргарлик ҳолатида турибди, уларни ишга тушириш учун дақиқалар етарли. Қолаверса, дунё аллақачон кўп қутбли бўлишга улгурган, КХДР каби янги уруш бошловчилар пайдо бўлган. Хўш, ядро қуролларининг таҳдиди нимада?\nБиринчиси — радиоактив ёмғирлар. Назарияга кўра, кўп миқдордаги ядровий портлашлар атмосферада бутун сайёрани қоплаб олувчи заррачалар тўпланишига олиб келиши мумкин. Бу ҳолатда ҳар бир ҳудуд зарарланади, оқибатда ҳалокатли ўлим ва касалланиш ҳолатлари кузатилади.\nБахтга кўра, бунинг учун бугунги кундаги ядровий арсеналларнинг ўн карраси керак бўлади. Ифлос бомбалар деб аталувчи бомбалардан фойдаланиш, жумладан, фаразий кобальт бомбалари ҳам бу хавфни каррасига орттиради, бироқ уларни ишлаб чиқариш жуда мураккаб, шунинг учун ушбу сценарийни эҳтимоли пастлар сирасига киритиш мумкин.\nЯдровий қиш сценарийсига эса жуда жиддий қараш керак. Ҳужумга учраган шаҳарлардаги оловли уюрлар стратосферага йўл оладиган чанг ва тутундан иборат қуюн устунларини кўтаради. Бундай баландликда улар ёмғир билан қайтиб туша олмади ва шу сабабдан номаълум муддатгача самода туради. Ядровий зарбалар бот-бот такрорланганида бундай булут билан бутун Ер шарини қоплаб олиб, Қуёшни кўринмайдиган қилиб қўйиш мумкин. Бунинг оқибатида келадиган узоқ қиш туфайли қишлоқ хўжалиги экинлари нобуд бўлади, миллиардлаб инсонлар очликдан ўлади. Америкалик иқлимшунос ва ядровий қиш бўйича мутахассис Алан Робок 5 йил мобайнида ҳарорат 7 даражага тушиши, сўнг кейинги 10 йил мобайнида меъёрга қайтишини тахмин қилади.\nҲисобга олиш керакки, совуқ урушдан сўнг қурол-яроғлар сонининг кескин камайиши ядровий қиш эҳтимолига суст таъсир ўтказади. Робокнинг Ҳиндистон ва Покистон ўртасидаги зарбалар алмашинувига бағишланган тадқиқотига кўра, локал уруш ҳам шундай кенг миқёсли иқлим совиб кетишига олиб келиши мумкин.\nСовуқ урушга қайтиш амалга ошириб бўлмас сценарий бўлиб кўринмаяпти, шу сабабли оқибатларни ўрганиб, ядровий қуроллар тўғрисидаги келишувлар, айниқса ўрта ва яқин масофаларга учирилувчи ракеталар тўғрисидаги барбод бўлган шартнома каби халқаро битимларни тиклаш керак.\nБугун жаҳон ўртача ҳароратининг ўзгаришлари саноатлашиш даврига нисбатан 1 даражага ошгани қайд этилган. Бу рақам ўсишда давом этмоқда. Иқлим ўзгаришлари об-ҳаво беқарорлиги, жаҳон океани сатҳини ошиши ва бошқа нохуш оқибатларни келтириб чиқаради.\nВоқеалар ривожининг энг хавфли сценарийси — иссиқхона эффектининг назорат қилиб бўлмайдиган ўсиши (runaway greenhouse effect). Иссиқ ҳаво совуғидан кўра сув буғларининг атромосферада кўпроқ ушланиб туришига олиб келади. Сув буғлари эса, ўз навбатида, кучли парник газлари ҳисобланади ва ўзлари ҳам исишга таъсир ўтказади. Атмосферада буғлар борган сари кўпая боради, сиртмоқ ҳосил бўлади ва унда эффект чексиз равишда оша боради.\nНазарий жиҳатдан олиб қаралганда, Ер сиртини Қуёш янада қаттиқроқ қиздириши ҳам бўлиши мумкин (Венера сайёрасида шундай бўлганга ўхшайди). Лекин олимлар бу эффектни фақат инсоннинг саъй-ҳаракатлари вужудга келтира олмайди, деган фикрда. Муқобил сценарийга кўра, океанлар парланиб бўлгач (албатта бу, сайёрадаги кўплаб жонзотлар учун ҳалокатли) ҳарорат ўсишдан тўхтайди, лекин унинг эҳтимоли ҳам шубҳали.\nБиз ҳозирча ҳарорат ошганида нималар рўй беришини аниқ билмаймиз. Балким табиий музликларда қамалиб қолган табиий углерод ва метаннинг сизиб чиқиши кузатилар, бу ҳам ҳароратнинг янада исишига олиб келади. Хавфни баҳолаш учун бу соҳада янада кенгроқ тадқиқотлар олиб борилиши керак.\nМуаллиф пандемияларни ҳам бунга киритишмоқда. Унинг ишонтиришича, келгусида уларнинг таҳдиди ортиб боради. Тадқиқотларнинг кўрсатишича, бугунги кунда эпидемияларнинг ҳайвонлардан ўсимликларга ўтиш эҳтимоли ошмоқда. Сўнгги йигирма йил ичида биз тўртта йирик эпидемияга гувоҳ бўлиб турибмиз: SARS, чўчқа ва парранда гриппи ҳамда Covid-19 келтириб чиқарувчи ҳозирги SARS-CoV-2. Бу ҳайвонлар билан яқин контактлар ошгани туфайли рўй бермоқда. Табиатда мавжуд вируслардан ташқари яна бир таҳдид бор: лабораторияда яратилган вируслар. Бу ерда бирини иккинчисидан ажратиш мумкин эмас, чунки кўпинча лабораторияларда мавжуд табиий вируслар устида тажрибалар ўтказилади ёки янгиси яратилади.\nДНКни секвенирлаш арзонлашгани сайин бу хавф ортиб бормоқда. Вирус ўлдирувчи воситага айланиши учун айнан ҳарбий мақсадда яратилган бўлиши шарт эмас: шунчаки йирик лабораториядан эҳтиётсизлик оқибатида чиқиб кетса бас. Биологик қурол ҳам алоҳида таҳдид туғдиради. Глобаллашган дунё шароитида эпидемия бир зумда локалдан глобал ҳодисага айланади (Бунга барчамиз ҳозир гувоҳмиз).\nЖаҳонда ҳозирча биологик таҳдидга нисбатан таъсирли қуроллар йўқ. Бактериологик (биологик) ва заҳарловчи қуролларни ишлаб чиқиш, ишлаб чиқариш ва тўплашни тақиқлаш ва уларни йўқ қилиш тўғрисидаги 1972 йилги конвенция иш бермаяпти. Чунки СССРда ҳам, АҚШда ҳам бундай қуроллар концвенция имзоланганидан кейин ҳам яратилганини тасдиқловчи далиллар бор. Назорат учун кучли халқаро ташкилот керак бўлади. Унга эса ҳали асос солиш лозим.\nНодўстона сунъий интеллект\nТаажжубли кўриниши мумкин, лекин у Тоби Орд учун бош таҳдид экан. Агар сунъий интеллект кўп жабҳаларда биздан ўзса, у бизнинг туримизни йўқотишга хизмат қилмаса ҳам, бизнинг мавжудлигимизда маъни қолмайди. Орднинг фикрича, биз буюк салоҳиятни ишга солиш қудратидан мосуво бўламиз. У роботларга ўтади.\nЭҳтимол, бугун роботларга ишлаш ўргатилаётган рағбатлантириш тизими бўлмаганида, хавф туғилганида уларни ўчириб қўя қолган бўлар эдик. Ўргатиш мобайнида роботлар ўз фойдасини максималлаштиришга ўргатилади — унга ўзини ўзи сақлаб қолиш инстинкти ҳам киради. Бундай ҳолатда роботнинг бош мақсади ўзини ўчириб қўйиш усулларини йўқ қилиш бўлиб қолади. Ва бу қийин иш эмас, вирус ёрдамида интернет қўлга киритилса бас.\nБошқа сценарийга кўра, роботлар ўз фойдасини максималлаштириш учун Ернинг жамики ресурсларини ишлатиб бўлади. Очкўз ва баджаҳл бўлганлари учун эмас, шунчаки, улар ўзларига ўргатилган дастурларни қиёмига етказиб бажаришади. Таҳдид нечоғлик эҳтимолли? Умумий маъноли қилиб айтиш қийин, лекин кўплаб футурологлар ва компьютер тадқиқотчилари бундай оқибат ўринли эканлигини таъкидлашмоқда.\nЭкзистенциал таҳдид албатта қириб юборилишни назарда тутмаслиги мумкин. Инсониятни салоҳиятдан мосуво қилса бас. Жаҳондаги тоталитар режим шароитида айнан шу реаллика айланиши мумкин. Бундай режим бўлиши ҳам шарт эмас; у етарли тарзда узоқ давом этса бас. Масалан, (метеоритнинг қайтариб бўлмас зарбаси тушадиган) нуқта бор дейлик, уни бошдан кечирган инсоният таҳдидни камайтира олмайди, чунки қўл-оёқлари тоталитаризм занжири билан боғланган бўлади.\nБунинг эҳтимоли нечоғлик? Тоталитаризмга юмалаб тушиш имконияти доимо сақланиб туради. Жаҳон ҳукуматини яратиш томон бўлган чақириқлар қанчалик кўп янграса, вазиятни шунчалик қаттиқроқ кузатиш керак, бир вақтнинг ўзида кузатув ва назоратнинг янги усулларини ҳисобга олиб, уларга қарши туришни ҳам ўрганиш керак.\nЎз китобида Орд фақат ўз нуқтайи назарига кўра реал таҳдидларга тўхталган. Эҳтимол, 50–100 йилдан сўнг, балким ундан ҳам олдинроқ рўйхат ўзгариб қолиши мумкин. Лекин бизнинг ўзимиз ўзгармас эканмиз, таҳдидлар сони фақат кўпая боради, асло камаймайди.\n19:03 / 27.03.2020\nИндонезияда Мерапи вулқони уйғонди\n10:52 / 06.03.2020\nДорбоз фаол вулқон устидан тортилган арқондан юриб ўтди (видео)\n11:46 / 25.01.2020\n10:40 / 15.12.2019\nЯнги Зеландияда вулқон отилиши қурбонлари сони 16 нафаргача ошди


“Ўзбекнефтгазинспекция” қонунбузарлик ҳолатлари ҳақида маълум қилди: Самарқанд вилоятида 5 минг килодан ортиқ суюлтирилган газ етишмаслиги аниқланди - zarnews.uz\n“Ўзбекнефтгазинспекция” қонунбузарлик ҳолатлари ҳақида маълум қилди: Самарқанд вилоятида 5 минг килодан ортиқ суюлтирилган газ етишмаслиги аниқланди\nЎзбекистонда айрим ташкилотчилар ўзларининг ҳамкорлари – истеъмолчиларни алдаш ва талон-торож қилиш орқали ривожланишга ҳаракат қиляптилар. «Ўзнефтгазинспекция» томонидан нефть маҳсулотлари ва газни ўз вақтида ва сифатли етказиб берилишини ўрганиш бўйича бутун мамлакат бўйлаб ўтказилган назорат тадбирларида кўплаб ҳолатлар аниқланди.\nМисол учун, Чиноз туманидаги «Пахта нефть базаси» масъулияти чекланган жамияти томонидан фермерларга ёқилғи тақсимлаш пайтида 81 минг 365 литр камомад юзага келганлиги, шунингдек, ортиқча 140 литр ЭКО дизел ёқилғиси мавжудлиги аниқланган. Ҳисоботлардаги маълумотлар ва дизел ёқилғисини амалда қўллаш ўртасида 854 минг 730 литр номувофиқлик пайдо бўлган. Шунингдек, техник ва метрологик сингари бошқа камчиликлар ҳам аникланди.\nТалон-торож этиш орқали бойиш фактлари Ўрта Чирчиқ тумани ҳудудида ўтказилган текширишлар жараёнида ҳам аниқланди. Жумладан, «Кучлик нефть базаси» МЧЖ фермерларга ёқилғи тақсимлаш пунктида экологик тоза дизел ёқилғиси камомади 200 литр, АИ-80 маркали бензин камомади 8 минг 190 литрни ташкил этиши маълум бўлди. Шунингдек, бу ерда 8 минг 44 литр ортиқча дизел ёқилғиси мавжудлиги аниқланиб, мазкур турдаги ёқилғининг ҳақиқий таъминоти ва ҳисоботлардаги рақамлар ўртасидаги фарқи 40 минг 5 литрни ташкил этиши аниқланди.\nТекширувлар вақтида худди шундай қонунбузарликларга «Турон» ФЁТП - №1, «Навбаҳор» ФЁТП №20, М.Улуғбек номли ФЁТП №37 ҳамда «Ачамайли» №77 да йўл қўйилгани маълум бўлди.\nАйни бир вақтнинг ўзида ёқилғи тақсимлаш пунктларида сақланаётган нефть маҳсулотларининг сифати ҳам ўрганилган. Ушбу мақсадда олинган намуналар ҳозирги кунда «Ўзнефтгазинспекция» кимё-назорат лабораторияларида назоратдан ўтказилмоқда.\nҚайд этиш керак, табиий газдан фойдаланган ҳолда тадбиркорлик фаолияти билан шуғулланаётган субъектларда бу борада қонунларга риоя этилишини ўрганишга қаратилган назорат тадбирларини ўтказиш ҳам муҳимдир. Хусусан, бу жараёнда бешта улгуржи истеъмолчи газ қувурларига ноқонуний уланиб олгани аниқланди. Ушбу ҳолатлар юзасидан тезкор ҳисоб-китоблар олиб борилиб, қоидабузарлар ҳисобига 11 миллион 807 минг м3 табиий газ ёзилди.\nОлмалиқ шаҳридаги «Фруит интенсив» оҳак ишлаб чиқариш корхонаси ана шундай йирик ҳуқуқбузарлардан биридир. Ушбу корхона газ таъминоти шохобчаси билан шартнома тузмасдан 1 миллион 323 минг м3 газни ноқонуний ишлатган. Худди шундай ноқонуний йўл билан Юқори Чирчиқ туманидаги «Сифат оҳак бизнес» оҳак ишлаб чиқариш корхонасида ҳам 501 минг м3 табиий газ истеъмол қилинган.\nАфсуски, бу борада ҳам қонунбузарликлар аниқланди. Хусусан, «Тошкент вилояти буйича газ таъминоти» минтақавий филиалининг «Бўка газ таъминоти» бўлими фаолияти текширувдан ўтказилганда, умумий ҳажми 170 минг 42 кг бўлган мақсадга кўра фойдаланилмаган газ баллонлари мавжудлиги фош этилган.\nБундан ташқари, текширув вақтида ушбу бўлимда 2019 йил январь-июнь ойларида истеъмолчиларга суюлтирилган газ етказиб берилиши пайтида 2 минг 360 кг камомадга йўл қўйилгани аниқланди. Шунингдек, жорий йилнинг ўтган 5 ойи давомида истеъмолчиларга газ етказиб берилгани тўғрисидаги ҳисобот варақаларида имзоларни қалбакилаштирилгани ҳам таққослаш йўли билан аниқланди. Яъни, аксарият ҳолларда, уй эгалари ўрнига бўлим ишчиларининг ўзлари имзо чекканлар. Бундан ташқари, 140 минг 740 кг суюлтирилган газга доир ҳужжатлар ҳисобот ҳужжатларидан йўқотилган. Яъни, қўпол қоидабузарликлар, шу жумладан ҳисоботни сохталаштириш ҳолатларига йўл қўйилган. Бундай сохта тадбиркорлар шу тарздаги қонунбузарликлар билан бойиш мумкин ва улар ҳеч қачон фош этилмайди, деб ўзларини ишонтирадилар. Бироқ, бундай бўлмайди. Текширишларда аҳоли томонидан амалга оширилган тўловларнинг банк тизимига етиб бермаслик фактлари ҳам аниқланди. Газ бўлимларининг маълумотларига кўра, жорий йилнинг январь-май ойлари мобайнида аҳолига суюлтирилган газни сотишдан олинган 71 млн сўм ёки 13 минг 360 кг газ ҳаққи «Халқ банки»га тўлиқ топширилмаган.\nБу ерда аҳолига суюлтирилган углеводород газининг имтиёзли нархларда аҳолига етказиб бериш масаласи ўрганилди. Тадбир вақтида, суюлтирилган газнинг асоссиз чиқариб ташланиши 312 минг 938 кг, мавжуд маиший газ баллонларида ва махсус автотранспорт воситаларида ва ҳисоб-фактураларда 23 минг 120 кг ортиқча газ борлиги, 5 минг 112 кг суюлтирилган газ етишмаслиги аниқланди.\nМисол учун, «Шовот» ГТПда технологик йўқотишларни ҳисоблаш нотўғри қўлланилиши оқибатида 26 минг 560 кг суюлтирилган газ асоссиз равишда ҳисобдан чиқарилган. Насос тизимига 2 та монометр ўрнатилиши шарт бўлгани ҳолда, амалда 1 та монометр ўрнатилган. Сақлагичлардаги суюлтирилган газ миқдорини кўрсатувчи ўлчов асбоблари мавжуд эмас. Натижада 2019 йил январь-июнь ойларида Янгибозор туманига етказиб берилиши режалаштирилганидан 17 минг 90 кг суюлтирилган газ кам етказиб берилган. Оқибатда, аҳолининг 854 уйи суюқ газсиз қолган. Шунингдек, асоссиз равишда 7 та маиший газ баллонидаги 140 кг суюлтирилган газ ҳисобдан чиқарилган бўлса, 8 та маиший газ балоннидаги суюлтирилган газ камомади 60 кг ни ташкил этган.\nУшбу салбий ҳолатлар шуни кўрсатадики, ҳозирда барча хўжалик юритувчи субъектлар ҳалол ва самарали меҳнат ортидан даромад олишга ҳаракат қилмаяпти. Аммо, бундай ҳаракатлар учун жазо муқаррарлиги шубҳасиз.\nПаст Дарғомда 128,5 тонна суюлтирилган газ режага нисбатан кам етказиб берилаётганига изоҳ берилди


Тожикистонда электр тақчиллашди\nАвария оқибатида тожикистонликлар баробарида афғонистонлик ва ўзбекистонликлар ҳам ëруғликсиқ қолишди.\n9 ноябр эрталаб Тожикистоннинг Норак ГЭСида рўй берган авария учун тожик энергетиклари Ўзбекистонни айблашмоқда. Авария оқибатида тожикистонликларнинг 70 фоизи чироқсиз қолди.\nТожикистоннинг “Барқи тожик” очиқ ҳиссадорлик ширкат расмийси Нозиржон Ёдгорийга кўра Норак ГЭСидаги авария Ўзбекистон ўз ҳудудидан ўтадиган электр тармоқларининг жанубий йўналишини Марказий Осиё ягона тармоғидан узиб қўйгани сабаб юзага чиққан.\nАйни пайтда жаноб Ëдгорий¸ Тожикистон энерготизими сўнгги бир неча кеча кундуз давомида автоном режада ишлаб келаëтгани авариянинг бевосита сабаби эканини айтади.\n- Сизга маълумки¸ Ўзбекистон Марказий Осиё ягона энерготизимидан ажралиб чиқмоқчи. Улар таъмирлаш ишлари олиб борилаётгани баҳонасида жанубий йўналишдаги тармоқларини Марказий Осиё ягона тизимидан узиб қўйган. Шу нуқтаи назардан бизнинг энерготизимларимиз сўнгги бир неча кун ичида автоном тарзда, яъни ўз қуввати билан ишлаётган эди. Бунинг натижасида энерготизимимизда босим кучайиб кетиб, ГЭСда авария юз берди, дейди “Барқи тожик” ширкат масъули.\nНозиржон Ёдгорий тожикистонлик энергетиклар рўй берган авария оқибатларини зудлик билан бартараф қилгани боис¸ воқеа рўй берган вақтдан икки соат ўтиб, мамлакат энерготизимлари тўла ишга туширилганини қўшимча қилди.\n9 ноябр эрталаб тахминан соат олти яримда Тожикистоннинг 70 фоиз аҳолиси электр таъминотидан узилиб қолди. Жумладан¸ Тожикистон пойтахти Душанбе шаҳри ҳам электр таъминотидан батамом узилиб, ҳаво совуқ бўлгани сабабли айрим корхона ва муассасаларда бир кунлик таътил эълон қилинди.\nREGNIUM ахборот агентлиги тарқатган маълумотга кўра, Норакда рўй берган авария ортидан Ўзбекистоннинг Сурхондарё вилоят аҳолиси ҳам электр таъъминотидан узилиб қолган.\nАввалига нима бўлганини ошкор этмаган “Барқи тожик” масъуллари бир неча соат ўтиб, Норак ГЭСида техник авария рўй берганини билдиришди ва мазкур ҳодисада Ўзбекистонни айблашди.\nЎзбекистон ўз энергетик тармоқларида таъмирлаш ишлари олиб бораётгани сабабли Туркманистондан Тожикистонга электр трназити ҳам амалга оширилмай қолмоқда.\nАснода соҳа бўйича мустақил таҳлилчилар душанба кунги авария Тожикистон энерготизимининг ишга яроқсизлигини очиқ кўрсатганини урғулашмоқда.\nТожикистон Фанлар академияси қошидаги сув ва энергетик тадқиқотлар маркази масъули Грегорий Петров “агар мазкур воқеадан бугун тўғри хулоса чиқарилмаса, эртага фожиа рўй бериши мумкин” дея мулоҳаза юритади.\n- Албатта¸ бу авария Сояна Шушада рўй берган авария эмас. Аммо ҳамма нарсанинг ҳисоб-китоби бор. Агар бу ҳодиса тўғри таҳлил қилиниб, зарур хулоса чиқарилмас экан¸ эртага кеч бўлади. Бу мамлакат энерготизимини тартибга келтириш борасида бир огоҳлантириш эди¸ десак хато бўлмас, дейди Петров.\nГрегорий Петров, сўнгги йиллар Тожикистон энерготизимида таъмирлаш ишлари ўтказиш, электр узатиш янги тармоқларини қуриш мақсадида миллионлаб доллар сарфланаётган бўлса-да¸ амалда энерготизим устидаги таҳдидлар аримаëтганини қўшиб ўтади.\n- Аммо республикада ҳаво даражасининг +10 градусдан пастга тушиши ортидан Норак ГЭСи ва 500 киловолтлик электр узатиш Регар-Норак йирик тармоғида авария юз берди. Бу ерда айбни ташқаридан эмас, ўзимиздан қидиришимиз лозим, дейди Фанлар академияси масъули.\nТожикистонда ишлаб чиқарилаётган электр энергиясининг тахминан 70 фоизи ўтган асрнинг 70-йилларида қурилган Норак ГЭСи ҳиссасига тўғри келади.\nНорак ГЭСи ва юқори кучланишли электр тармоқларининг ишга яроқсизлиги, боз устига электр импортининг йўлга қўйилмагани асосида мустақил таҳлилчилар бу йил Тожикистон энергетика инқирозига учраши мумкинлигини башорат қилишмоқда.


17:55 30.12.2020 (Янгиланган 17:57 30.12.2020)\nШавкат Мирзиёев 29 декабрь куни Олий Мажлисга йўллаган мурожаатномасидан асосий фикрларни эътиборингизга ҳавола этамиз.\nПрезидент Шавкат Мирзиёев 29 декабрь куни Олий Мажлисга қилган мурожаатномасида 2020 йилнинг муҳим воқеа ва ўзгаришлари ҳамда 2021 йилда амалга ошириш режалаштирилаётган асосий режалар билан таништирди.\nХусусан президент 2020 йилда ОАВ жамоатчилик эътиборини муҳим муаммоларга қаратиб, ҳақиқий 4 ҳокимиятга айланганини айтиб ўтди.\nШунингдек, янги йилда ўқитувчилар маоши оширилилиши, хусусан бошқа туман ва вилоятларга бориб ишлаётган ўқитувчилар ойлигига 50-100 % устама тўланишини маълум қилди.\nУндан ташқари президент Тошкент шаҳри марказида янги миллий академиик драма театри қуриш ташаббусини эхлон қилди.\nШу билан бирга пандемияда ишини йукотган аҳоли камбағаллика тушиб колишига йул куймаслик ва вактинча ишсизлик нафакасини 3 баравар оширилиши ҳақида айтиб берди.\nПрезидент қуйи ва ўрта поғонади ишлаётган амалдорларнинг билимм етишмаслиги муаммоси ва вазирлар уларни қўшимча ўқитиши кераклиги ҳақида гапирди.\n2021 йилдан бошлаб 30 июл халлар дустлиги куни сифатида нишонланишини ҳамда 2021 йилни - Ёшларни қўллаб-қувватлаш ҳамда аҳоли саломатлиги йили, деб эълон қилди.


“SizdanTelegram”даги шикоят ортидан Сўхдаги қишлоққа газ қувури тортила бошлади\n21 январ 2019, Тошкент вақти: 16:19\nБу сурат Озодликка Ўзбекистон Бош прокуратураси матбуот хизмати томонидан тақдим этилди.\nСЎХ. Ўзбекистон Бош прокуратураси “Сиздан телеграм” лойиҳасига мурожаат қилган муштарийнинг мурожаатини ўрганиб чиқди. Прокуратурага кўра, вилоят газ таъминоти корхонаси айни қишлоққа газ қувурини тортиш ишларини бошлади:\n“Сиздан телеграм” лойиҳасидаги “Фарғона – “Келажаги буюк” давлатимизнинг наҳот аҳолини газ билан таъминлашга қурби етмаса?!” номли хабари ўрганилди.\nАниқланишича, Сўх тумани Тул қишлоғида 673 нафар аҳоли хонадонлари мавжуд бўлиб, хўжаликлар табиий газ билан таъминланган.\nҚишлоқ аҳолисини газ билан таъминловчи юқори босимли газ қувури Сўх дарёси орқали 175 метр масофада осма усулда тортилган.\nЖорий йилнинг июль ойида дарё суви сатҳининг кўтарилиши оқибатида, газ қувурига зарар етказилган.\nТуман газтаъминоти корхонаси томонидан аҳолини газ билан таъминлаш узулмаслиги учун вақтинча полиэтилен газ қувури тортилган.\nБироқ, полиэтилен газ шлангининг ички диаметри (63 мм) аҳоли хўжаликларига нисбатан кичик бўлганлиги сабабли хўжаликларга газ босими талаб даражасида етказиб берилмаяпти.\nҚалача қишлоғида эса 360 нафар аҳоли хонадонлари мавжуд бўлиб, шундан 15 нафар хўжалик суюлтирилган газ, 345 нафари табиий газ билан таъминланган.\nТуман газ таъминоти корхонаси масъул шахслари томонидан Сўх дарёси орқали ўтган газ қувурини белгиланган лойиҳа асосида бажарилмаганлиги оқибатида юқоридаги хўжаликларга газ босими талаб даражасида етказиб берилмаган.\nЎрганиш давомида, вилоят прокуратураси аралашуви билан ҳозирда вилоят газ таъминоти корхонаси томонидан қиймати 47 млн. сўмлик Сўх дарёси устидан 175 метр узунликдаги темир газ қувурини тортиш ишлари бошланди ва қувур тортиш ишлари жорий йилнинг 10 ноябрь кунига қадар тўлиқ ўрнатилиши режалаштирилган.\nҚувур тортиш ишлари вилоят прокуратураси томонидан назоратга олинган”.\n(Бу хабар Озодликка 7 ноябрь куни юборилган.)\nБу сурат Озодликка Ўзбекистон Бош прокуратураси матбуот хизмати томонидан юборилди


Олтин танга нархи яна 200 минг сўмга қимматлади\n23 апрел 2021, Тошкент вақти: 04:41\nЎзбекистонда бу ҳафта олтин танга нархи 200 минг сўмга ошди. Марказий банк 29 январдан бошлаб 1 олтин танга 15 миллион 500 минг сўм бўлганини эълон қилди.\nКумуш танга нархи эса ўзгаришсиз (343 минг сўм) қолган.\nЎтган ҳафта (22 январдан) МБ олтин тангалар нархини 15 миллион 300 минг сўм қилиб белгилаган.\nУндан олдинги ҳафта (15 январдан) эса мазкур танга нархи 15 миллион 100 минг сўмга тенг бўлган.


Тушда ЛИБОС ⋆ Tush tabirlari mukammal sayt\nАвтор TUSHDA На чтение 2 мин Просмотров 172 Опубликовано 20.12.2017\nТушда ЛИБОС — Ҳазрати Дониёл айтадиларки, тушдаги кийим эркак кишининг касбу кори бўлади.\nАгар ўз кийимини яхши ҳолда кўрса, касбу кори ёмон бўлишига далилдир. Агар подшоҳ тушида ўз кийимининг қора эканини кўрса, аҳволининг яхши бўлишига далилдир. Агар жамоат ўз кийимининг қора эканликларини кўрсалар, ғаму андуҳга далил бўлади.\nТушдаги сариқ кийим беморлик белгисидир. Тушдаги қизил кийим шодлик бўлади. Тушдаги яшил кийим, беҳиштдагиларнинг либоси ҳисобланади.\nЮвилган оқ кийим одамларнинг ишлари соз бўлишига далилдир. Яшил кийим зиёнга далолатдир. Куйган кийим подшоҳ томонидан етадиган зиёнга далилдир. Йиртилган кийим сирларнинг очилишига далилдир.\nЖун, кигиз, полос, умуман жундан қилинган кийимларнинг барчаси молу давлат ҳосил бўлишига далилдир.\nЯмоқ кийим камбағаллик ёки бечораликка далилдир. Кир кийим қайси навдан бўлмасин, ғаму андуҳга далилдир. Қоғоз кийим маломат етишига далилдир.\nАгар бир ёш йигит миршаблик кийимини кийган бўлса, кимдандир ёрдам олишига далилдир. Агар жаллодлик либосини кийганини кўрса, манфаат топишига далилдир. Агар қишлоқ оқсоқолининг либосини кийганини кўрса, омонатли, сўзи ўтадиган бўлишига ҳамда халқ ишларини ҳал қилишга машғул бўлишига далилдир.\nСўфийлар либосини кийганини кўрса, дини зиёда бўлишига далилдир. Зоҳидлар кийимини кийиб олганини кўрса, омонаткор бўлишига далилдир. Савдогарлар кийимини кийганини кўрса, дунёвий касбу кори яхши бўлишига далилдир.\nАгар аёл киши ўзининг сариқ кийим кийганини кўрса, эрга тегишини билдиради, агар эри бўлса, касал бўлишига далилдир. Яшил либос, эркак ва аёллар учун диндир. Агар яшил либосни тириклар устида кўрса, диннинг созлиги ва ўликлар устида кўрса охират яхшилиги бўлади.\nЭски либос подшоҳ томонидан етадиган ғамдир. Агар либос лочин томига қўнганини кўрса, у билан янги подшоҳ орасида суҳбат юз беришини ва ундан хайру манфаат топишига далилдир. Агар лочин қочиб кетса ва уйига бекиниб олса ёки бирор аёлнинг этаги остида пинҳон бўлса, ўша аёл чиройли бир ўғил бола туғишига далилдир. Агар ўша лочиннинг оёғида олтиндан ёки кумушдан қўнғироқча бўлса, ўша аёлнинг қиз туғишига далилдир.


Гулнора Каримова Ўзбекистонда жазога тортиладими? - BBC News O'zbek\nГулнора Каримова Ўзбекистонда жазога тортиладими?\n21 Феврал 2015\nImage caption Каримова ҳамон "уй қамоғидами"?\nИжтимоий тармоқлар ва интернетдаги мустақил нашрларда сўнгги пайтлар президент Каримовнинг тўнғич қизи Гулноранинг қаердалигига оид турфа саволлар ва тахминлар ўртага чиқмоқда.\nПрезидент Каримовнинг ўзи бир неча ҳафта омма кўзидан “йўқолиб қолиши” қатор миш-мишларни урчитар экан, Гулнора Каримованинг ҳам айрим нашрларда Болтиқбўйи давлати экани, бошқаларида эса ватанга қайтгани ҳақида тахминлар пайдо бўлди.\nЎзбекистондаги саноқли мустақил журналистлардан бири Алексей Волосевич эса ўз интернет саҳифасида “Гулнора Каримовани маҳкамага тортишга шошилишмаяпти” номли мақола эълон қилган.\nЎзбекистон Бош прокуратурасининг “уюшган жиноий гуруҳнинг ҳар бир аъзосига жазо муқаррар” эканлигига доир баёнотига қарамасдан, журналистга кўра, Ислом Каримовнинг қизи ҳамон маҳкамага тортилгани йўқ.\nВолосевичнинг ёзишича, Гулнора Каримова дохил деб кўрилган бу жиноий ишда, афтидан фақатгина унга жиддий жазо қўлланмайдиган кўринади.\nҒарб нашрларида бир эмас бир неча бор йирик коррупция айбловларига алоқаси бор дея таърифланаётган президент Каримовнинг қизи Ўзбекистонда жазога тортилиши ақлга сиғмайдиган ҳол, дейди исмини ошкор этишни истамаган бошқа бир журналист.\nБир ойча вақтдан кейин ўтиши мўлжалланган президентлик сайлови арафасида Ислом Каримов учун Гулнора Каримова машмашаси ортиқча бошоғриқ бўлади.\nШунинг учун ҳам унинг номи, агар узоқ муддатга бўлмаса ҳам, муваққат "унутилади".\nЖурналистнинг ишонича, сайлов спектаклини Каримовнинг саломатлигидан ташқари ҳеч нарса бузолмаслиги аниқ бўлса ҳам, Ўзбекистон ҳукумати ҳар қандай масалада "ваҳимакор ҳушёрлик"ни ушлаб турибди.\nПрезидент Каримовнинг тўнғич қизи Гулнора Каримовага алоқадор кўрилган банк ҳисоблари бўйича текширувлар қатор Оврўпо давлатлари ва АҚШда бошланган.\nГулнора Каримованинг номи билан боғлиқ можаро Швейцария, Швеция ва Оврўпонинг бошқа мамлакатларидан эндиликда Норвегияга ҳам ўтган.\nЖаҳондаги энг шаффоф мамлакатлардан бири саналган Норвегия ҳукумати учун бу можаро катта бошоғриқ бўлаётир, чунки бу можаро марказидаги Теленор ширкатининг аксарига Норвегия ҳукуматининг ўзи эгалик қилади.\nНорвегия Савдо, саноат ва балиқчилик вазирлигининг воизи Лиза Нордоеннинг Би-би-сига билдиришича, вазирлик жорий йилнинг 7, 8 ва 13 январида номаълум шахсдан хатлар олган. Би-би-си бу мактублар эгаси кимлигини билмайди.\nВазирлик бу шахс ё шахсларнинг кимлиги борасида аниқлик киритишдан бош тортди.\nМазкур аноним хатларда Ўзбекистонда фаолият юритувчи "Билайн" мобил операторининг эгаси бўлмиш Вимпелком ширкати олти йил давомида Гулнора Каримовага тегишли бўлган ширкатларга катта миқдорда пора бериб келгани иддао этилади.\nМаълумки, "Билайн" бренди остида фаолият юритаётган уяли алоқа оператори ҳозир Ўзбекистонда 10 миллиондан ортиқ абонентга эга.Аввалроқ, Телиасонера ишида бўлгани каби, бу сафар ҳам порани қабул қилиб олган ширкат деб Гулнора Каримованинг яқин дўсти ва ёрдамчиси бўлган Гаянэ Авакян қўли остида бўлган Такилант ширкати кўрсатилмоқда.\nХат муаллифи иддаосига кўра, Вимпелкомнинг 33% ҳиссаларига эгалик қилувчи Теленор бу тўловлардан хабардор бўлган. Теленор эса буни рад қилади.\n“Султон суягини хўрламас”ми?\nImage caption Сайлов олдидан Каримовга Гулнора "бошоғири" керак эмас...\nЎтган йил Ўзбекистон Бош прокуратураси Рустам Мадумаров ва Гаянэ Авакянларни қатор иқтисодий жиноятлар, жумладан, солиқ ва валюта жиноятларида айблаган.\nРасмий хабарда айбланганларнинг 2014 йил февралида терговга мажбуран олиб келингани айтилганди.\nИюл ойида Гулноранинг яқин ҳамкори ва фуқаровий эри экани айтилган Мадумаровга 10 йиллик қамоқ жазоси берилган. Аммо суд залида умумий авф қўлланиб, жазонинг учдан бир қисми бекор қилинганди.\nГаяне Авакян эса аввалига 9 йилга ҳукм этилган, аммо умумий авф қўлланилиб, 6 йиллик қамоқ жазоси тайинланганди.\nЖурналист Алексей Волосевичнинг ёзишича, гарчанд ўтган йил сентябр ойида Бош прокуротура икки бор Гулнора Каримова дохил деб кўрилган жиноий гуруҳнинг ҳар бир аъзосига “қилмишига яраша” жазо беришга доир аҳдини ошкор этган бўлса ҳам, сўнгги пайтлар БМТдаги Ўзбекистоннинг собиқ расмийси ва Испаниядаги собиқ элчиси бўлган Каримова хонимнинг номи рўйхатларда “кўринмай” қолган.\nВолосевичга кўра, « жиноятга яраша жазо» берилиши афтидан ҳақиқатдан йироқ кўринади. Унинг тахмин қилинишича, Гулнора Каримовани “уй қамоғидаги вақти” инобатга олинади ва алал-оқибат афв қўлланиб, озод этилади.\nImage caption "Маликалардай ҳаётга қайтиш осон бўлмайди..."\nҲар ҳолатда ҳам кузатувчиларга кўра, Гулнора Каримованинг бундан икки-уч йил аввалги маликаларники каби ҳаётига қайтиши осон кечмайди.\nАлексей Волосевичнинг ёзишича, Каримова хонимнинг ҳаёти кўп томондан отасининг саломатлиги билан боғлиқ.\n«Гулноранинг «уй қамоғида» қолиш муддати давомида Ислом Каримовга бирор кор-ҳол бўлмаса, унда ҳаммаси жойида…Каримованинг кўчмас мулклари ва маблағлари ҳар ҳолатда ҳам ўзида қолиши мумкин», дейди журналист.\nЖурналистга кўра, Каримовнинг ишлари ёмонлашадиган бўлса эса, унда Гулнора бир маънода «қопқонга тушади».\nДушман ва рақиблари оз бўлмагани аниқ Каримова хонимнинг вазиятдан Ислом Каримов кўмагисиз чиқиб кетиши мушкул бўлади.\nБу ҳақда фикр-мулоҳазаларингизни uzbek@bbc.co.uk адресига йўлланг.Би-би-си Ўзбек хизмати билан Whatsapp орқали боғланишни истасангиз, телефонимиз: +44 78-58-86-00-02


Навоийда оҳак цехида кучли ёнғин чиқди — видео - UzNews.uz\n8 июня, 16:55 316 0\nНавоийда оҳак цехида кучли ёнғин чиқди — видео\nҲодисада бир ишчи вафот этган, шунингдек, бир нафар ФВВ ходими жабрланган.\nФВВ Аҳборот хизмати хабарига кўра, 7 июнь куни соат тахминан 15:52 да Навоий вилояти, Кармана тумани, Боғишамол маҳалласидаги “Zarafshon Golden Grоup” МЧЖга қарашли оҳак ишлаб чиқариш цехида технологик жараённинг бузилиши оқибатида ёнғин содир бўлган.\nМаълум бўлишича, ушбу ҳодиса оқибатида корхонанинг бир нафар ишчиси воқеа жойида ҳалок бўлган. Шунингдек, ёнғинда бир нафар ФВВ ходими куйиш тан жароҳати билан РШТЁИМ Навоий вилояти филиалига ётқизилган.\nЁнғин қисқа муддат ичида бартараф этилган.\n11 июня, 16:58 863 0\n11 июня, 11:01 650 0\n9 июня, 16:15 631 0\n04 Июня, Пятница 4085 0\n26 Мая, Среда 5206 0


Астана – Қозоғистон мўъжизаси\nМустақиллик йилларидаги энг ёрқин саналардан бири Пойтахт куни эканлиги шубҳасиз. Пойтахтни ўзгартириш тўғрисидаги қарор ўта оғир йилларда қабул қилинди. Бу воқеа давлатимизнинг кейинги тараққиётида муҳим аҳамият касб этди. Йиллар ўтди, мана бугунги кунда 20 ёшини нишонлаётган Астана мустақил Қозоғистоннинг сиёсий, иқтисодий, маданий марказига айланиб улгурди.\nТарихга назар соладиган бўлсак, 2008 йил 18 июнь куни Парламент Мажлисининг Ижтимоий-маданий тараққиёт қўмитаси томонидан ишлаб чиқилган “Қозоғистон Республикасида байрамлар тўғрисида” ҚР Қонунига қўшимча ва ўзгаришлар киритиш тўғрисида” Қонуни тасдиқланди. Унга кўра, 6 июлда янги давлат байрами – “Пойтахт куни” нишонланадиган бўлди.\nҚўмита қарорининг хотимасида мазкур байрам халқимиз учун тарихий-маданий аҳамиятга эга бўлиб, Қозоғистон Республикаси қўлга киритган ютуқлар рамзи сифатида эътироф этилажаги айтилган.\nПойтахтни ўзгартириш ҳақидаги қарор ҳамиша ҳар қандай давлатда ўта муҳим аҳамият касб этган. Агар ривожланган мамлакатлар солномасига мурожаат этадиган бўлсак, шу каби ўзгаришларни кўриш мумкин. Масалан, Испания қироли Филипп Иккинчи пойтахтни Толедодан Мадридга кўчирган. Финляндияда XIX аср бошларида Туркудан – Хельсинкига, Норвегияда Тронхеймдан – Ослога, Ҳиндистонда Калькуттадан – Деҳлига, Туркияда Истамбулдан – Анқарага кўчирилган пойтахт шаҳарлар ҳозир Ер юзидаги энг кўркам ва ривожланган марказларга айланган. Қўшни давлат Хитойни оладиган бўлсак, бу ерда пойтахт 6 марта алмаштирилган экан. Мазкур давлатлар қаторига Германия ва Бразилияни ҳам киритиш мумкин.\nБугунги кунда Астана ўз бағрига нафақат сармоядорлар, янги ғоялар, янги лойиҳалар, балки, янги технологиялар ва айниқса, ёшларни тобора кучлироқ тортиб бормоқда. Қозоғистонликлар ўз тарихини боши узра туғ қилиб, янги, замонавий технологияларни ўрганиб, ривожланган мамлакатлар билан рақобатлаша оладиган элга айланди.\nБарча қийинчиликлар ва муаммоларга қарши тура олган “Қозоғистон мўъжизаси” ўзида бетакрор лойиҳаларни жамлагани билан дунё аҳлини лол қолдирди.\nАстана тарихи ва қозоғистонликларнинг тақдири бир-бири билан чамбарчас боғлиқ. Чунки бугунги кунда ҳеч иккиланмасдан Сари Арқанинг қадимий ерида қад кўтарган гўшани давлатимиз келажагининг бешиги, дея эътироф этиш мумкин.\nАстана – халқларимизни бирлаштириб турувчи муқаддас куч, миллий ғоялар мажмуаси.\nБу ерда 100дан зиёд миллат вакиллари ягона осмон остида яшашмоқда. Бу муқаддас заминда ҳар куни янги оилалар қурилиб, янги тақдирлар бўй чўзмоқда.\nХалқлар дўстлиги, ўзаро тушуниш ва бирдамлик Астананинг янги ҳамда Қозоғистоннинг ўқ илдизларидир.\nМухтабар УСМОНОВА, 2018-07-05, 11:19 381


Бабаян журналистларнинг саволларига жавоб беришдан бош тортиб, матбуот анжуманидан қочиб кетди\n22:56 / 05.09.2017\nЖЧ–2018 турнирига саралаш босқичи сўнгги – 10-туридан ўрин олган Ўзбекистон – Жанубий Корея (0:0) учрашувидан кейин Самвел Бабаян матбуот анжуманига келди. Аммо у матбуот анжуманини брифингга айлантириб, қисқача чиқиш қилган.\n«Бугунги ўйинни ҳамма кўрди деб ўйлайман. Бугун биз учун сўнгги имконият эди. Афсуски, биз ушбу имкониятдан фойдалана олмадик. Имкониятдан фойдаланиш учун бизга атиги бир нечта дуранг етишмади. Мен икки йил аввал терма жамоаси ЖЧнинг 2-саралаш босқичида қабул қилиб олгандим. Қўлимдан келган барча ишни қилдим. Мендан кейин келадиган мураббий кўпроқ ишлаши керак бўлади. Қачондир бизга муваффақият учун нима етишмаганини айтарман. Ҳозирча саволларга жавоб бера олмайман», деган у.\nШундан сўнг, у журналистларнинг саволларига жавоб беришдан қочиб, норозиликларга қарамасдан, матбуот анжуманини тарк этган.\n«Kun.uz» мухбирларининг маълумот беришича, журналистлар уни «позор» («шарманда») дея кузатиб қўйишган.


оммабоплиги ошиб бормоқда. Қуйида бир фуқаро Ўзбекистон ҳудудида носвойни тақиқлаш фикрини билдирган ва бунинг учун асосларини келтирган.Унинг ... ёзишича, нос чекишнинг инсон организми учун зарарлари жуда кўп. носвой таркибидаги тамаки туфайли тишлар қораяди ва аста-секин тўкила бошлайди. ...\nкасалланиш ҳолларининг 80 фоизи (!) нос чекишнинг оқибати экан. носвой таркибида ҳайвонларнинг гўнги мавжуд бўлгани учун уни истеъмол қилган ... таъсир кўрсатиши оқибатида жуда катта дозада никотин қабул қилади. носвой кучли наркотик боғлиқликни келтириб чиқаради. Қозоғистонлик наркологлар ...


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзига ишонган кишининг 6 одати\t09:28, 24 сентябрь 2016\t1. “Оч қорним, тинч қулоғим” қабилида иш кўрманг\nКишининг ишончини орттирадиган энг зўр восита – ҳаракат қилишдир. Бу ҳаракат турли қалтис қарорлардан, таваккаллардан иборат бўлиши мумкин. Бироқ ундан қўрқсангиз, чегараларни бузишингиз амри маҳол.\n2. Мағлубиятлардан кўнглингиз чўкмасин\nОмадсизликларни азобу уқубатга тенглаштирманг, ўзингизни таҳлил қилиш, камчиликларингизни кўриш имкони деб қабул қилинг. Киши вазиятга муносабатини ўзгартирар экан, у, албатта, руҳан ўсади.\n3. Нутқингизни назорат қилинг\nЎзига ишончи баланд кишилар ўзлари ҳақларида ёмон сўз айтмайдилар, ҳатто, камтарлик юзасидан ҳам. 4. Ўзингизни айбламанг\nАйбдорлик ҳиссидан халос бўлиш учун хар бир қилган хатонгиз учун 3 тадан яхши ишларингизни эсланг. Бу ўзингиз ҳақингиздаги ёмон фикрларни ҳайдашга ёрдам беради.\n5. Ҳаётдан илҳом изланг\nЎзига ишонган кишилар китоб ўқишади, ўзлари эгаллашни истаган соҳаданинг етакчи вакиллари билан суҳбатлашиб, уларнинг тажрибаларини ўрганадилар. Ожиз томонларини бошқалар билишидан уялишмайди. Сиз ҳам улар қаторидамисиз?\n6. Виқор билан ҳаракатланинг\nОддийгина мисол, бир неча дақиқа елкаларни тик тутиб ўтиришнинг ўзиёқ кишига қанча ишонч бағишлайди. Бошни баланд кўтариб юришни эса гапирмаса ҳам бўлади. Шунингдек, кишилар билан суҳбатлаша туриб, уларнинг сўзларини тасдиқлагандек бошингизни сарак-сарак қилиб туринг. Бу сигнал атрофдагиларни фикрингизга қўшилишга ундайди. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Аёл


08:52 / 10.01.2022\nҚайд этиб ўтиш керак, Ўзбекистонда коронавирус пандемияси ҳукм сурганидан сўнг бир қанча барча муассасаларнинг ишлашига рухсат берилди. Лекин санитария ва гигиена қоидаларини ҳеч ким бекор қилгани йўқ.\nЧиндан ҳам, Маъмурий жавобгарлик тўғрисидаги кодекснинг 54-моддаси (Эпидемияларга қарши кураш қоидаларини бузиш) биринчи бандига кўра, карантинли ва инсон учун хавфли бўлган бошқа юқумли касалликлар пайдо бўлиши ҳамда тарқалиши шароитида ваколатли органнинг махсус талабларига зид равишда жамоат жойларида ниқобсиз бўлиш — базавий ҳисоблаш миқдорининг беш бараваригача миқдорда жарима солишга сабаб бўлиши белгиланган.\nБҲМнинг беш баравари айнан 1 млн 350 минг сўм бўлади. Лекин бу қатъий жарима эмас. Кодексда ҳам беш баравариГАЧА деб ёзиб қўйилган.\nУнда, миш-мишларда жон бор бўлиб чиқса ва жарималар яна қўлланила бошласа «маскасиз» юриш қанча жаримага сабаб бўлади?\nМаъмурий жавобгарлик тўғрисидаги кодексининг 25-моддаси (Жарима) нинг иккинчи қисмида фуқароларга солинадиган жариманинг энг кам миқдори базавий ҳисоблаш миқдорининг элликдан бир қисми (5400 сўм)дан, мансабдор шахсларга эса — ўндан бир қисми (27000)дан кам бўлмаслиги кераклиги белгилаб қўйилган.\nДемак, ҳозирги шароитда жамоат жойида ниқоб тақмаслик 5400 сўмдан 1 млн 350 минг сўмгача бўлган миқдорда жаримага сабаб бўлади. Жарима миқдорини ваколатли шахс белгилайди.\nKun.uz ўтган йил ёзида ўз манбасига таяниб бир статистикани эълон қилганди: карантин бошланган 2020 йил баҳоридан бошлаб 2021 йил июл ойигача 1 млн 139 минг 872 нафар шахс тиббий ниқоб тақмагани учун жарима тўлаган. Жарималарнинг умумий суммаси 279 млрд сўмдан ошган. Бу битта баённомага ўртача 245 минг сўмдан тўғри келади.\nЎтган йили базавий ҳисоблаш миқдори айнан 245 минг сўм бўлганини инобатга олсак, амалиётда ниқоб тақмаслик учун 1 БҲМ жарима қўлланаётгани маълум бўлади. Эслатиб ўтамиз, 2021 йил 1 сентябрдан бошлаб базавий ҳисоблаш миқдори 270 минг сўмни ташкил этади.\nУшбу ҳуқуқбузарликни содир этганингизда сизни ички ишлар ходими тўхтатиб, бармоқ изингизни сканер қилганда сизга нисбатан қанча жарима қўлланилганининг аниқ суммасини билиб олишга ҳаракат қилинг. Чунки жаримани ҳуқуқбузарлик содир этилган санадан бошлаб 15 кун ичида тўласангиз, сизга 30 фоиз чегирма берилади.\n18:23 / 08.01.2022\nРуминияда матодан тайёрланган тиббий ниқоб тақиш тақиқланди


Ҳар бир ишда экология масаласи инобатга олиниши зарур - Халқ сўзи\n13:54 26 Май 2020 Сиёсат\nТабиатни аслича, атроф-муҳитни мусаффо сақлаш бугун пайдо бўлган муаммо эмас. Шу билан бирга, ушбу масалалар фақатгина бир ҳудуд ёки минтақага ҳам дахлдор эмас. Улар барчага тегишли. Бинобарин, табиатни қанчалик асраб-авайласак, келиб чиқиши мумкин бўлган экологик муаммоларнинг қанчалик вақтли олдини олсак, эртанги ҳаётимиз ҳам шунчалик яхши бўлади. Шу маънода, ҳозир юртимизда амалга оширилаётган ишлар диққатга сазовор. Зотан, қайд этганимиздек, бугунги саъй-ҳаракатлар келажак учун қўйилган муҳим қадамдир.\nЯқинда Ўзбекистон Экологик партияси Марказий Кенгаши Ижроия қўмитаси томонидан сайловолди дастурида белгиланган бир қатор вазифаларнинг Навоий вилояти мисолида ўрганилиши ҳам ана шундай саъй-ҳаракатлар самарасидир. Икки кунлик тадбирлар Президентимизнинг 2018 йил 30 ноябрдаги «Ўзбекистон Республикасида ичимлик суви таъминоти ва канализация тизимларини ривожлантириш бўйича қўшимча чора-тадбирлар тўғрисида»ги қарори ҳамда 2019 йил 17 июндаги «Қишлоқ хўжалигида ер ва сув ресурсларидан самарали фойдаланиш чора-тадбирлари тўғрисида»ги Фармони ҳамда бошқа ҳужжатларда белгиланган вазифалар ижросига бағишланди.\nУларда 2019 йилда Давлат бюджети доирасида марказлаштирилган капитал қўйилмалар лимитлари ҳисобидан сув таъминоти ва канализация объектларини қуриш ҳамда реконструкция қилишнинг манзилли дастури асосида амалга оширилган ишлар таҳлил этилди.\nЎрганиш жараёни дастлабки кунданоқ учрашув ва муҳокамаларга бой бўлди.\nХусусан, 11 май куни Олий Мажлис Қонунчилик палатаси Спикери ўринбосари, Ўзбекистон Экологик партияси фракцияси раҳбари Б. Алихонов раҳбарлигидаги ишчи гуруҳ томонидан Навоий вилояти партия ташкилотида карантин шароитида ишни тўғри ташкил этиш, карантин талабларига риоя қилиш, маҳаллий Кенгашлар фаолияти самарадорлигини оширишга кўмаклашиш, депутатлик назорати институтидан фойдаланиш, маиший чиқиндилар полигонлари ва чиқиндиларни вақтинча йиғиш шохобчаларини доимий тарзда дезинфекция қилишни амалга ошириш ва уни назорат этиш ҳолати каби масалалар юзасидан йиғилиш ўтказилди. Унда давлатимиз раҳбарининг 2018 йил 18 майдаги «Маиший чиқиндилар билан боғлиқ ишларни амалга ошириш тизимини янада такомиллаштириш чора-тадбирлари тўғрисида»ги ва 2017 йил 25 сентябрдаги «Сув объектларини муҳофаза қилиш тизимини янада такомиллаштириш чора-тадбирлари тўғрисида»ги қарорлари ижроси Навоий вилояти мисолида назорат-таҳлил тартибида ўрганишга тайёргарлик кўриш масалалари муҳокама этилди. Шунингдек, вилоятда атроф-муҳитни муҳофаза қилиш, экологик барқарорликни таъминлаш, маиший чиқиндиларни бошқариш, аҳолини тоза ичимлик суви билан таъминлаш, канализация тармоқлари ҳолати, ободонлаштириш ва кўкаламзорлаштириш, саноат корхоналарининг салбий таъсирини камайтириш, санитария эпидемиологик ҳолатни яхшилаш, аҳоли соғлиғини сақлаш борасида амалга оширилаётган ишлар, вилоятдаги экологик ҳолатга салбий таъсир ўтказаётган омиллар хусусида партиянинг вилоят кенгаши аъзолари, халқ депутатлари вилоят ва шаҳар Кенгашлари депутатлари билан бевосита мулоқот ташкил этилди. Ушбу масалалар юзасидан мавжуд муаммоларни халқ депутатлари маҳаллий Кенгашлар сессиялари кун тартибига киритиш бўйича кўрсатмалар берилди.\nТадбирлар асносида Экологик партия, унинг фракциясига ўз ишланмаларини ҳаётга татбиқ этишга кўмаклашишни сўраб мурожаат қилган ёш ихтирочи билан учрашув ташкил этилди.\nБугунги экологик муаммолар глобаллашган бир пайтда уларнинг атроф-муҳитга таъсирини камайтиришнинг энг мақбул йўли барча соҳада, айниқса, саноат, қишлоқ хўжалигида экологик тоза, ресурстежамкор технологияларни қўллаш ҳисобланади. Навоий ҳар иккала соҳада ҳам республикамиздаги энг муҳим ҳудудлардан бири эканини инобатга олсак, вилоят учун бу жуда долзарбдир.\nЭътиборлиси, ҳозирги кунда партияга бу борада ўзининг илғор ғоя ва таклифлари билан мурожаат қилаётган ташаббускор ёшлар талайгина. Навоий кончилик коллежининг 3-босқич ўқувчиси Достонбек Мухторов улардан бири. Учрашув чоғида ёш ихтирочи ўз ғояларини амалга оширишда ёрдам сўраб, қатор вазирлик ва идораларга, корхонаю, ташкилотларга мурожаат қилганини, аммо ҳозиргача ҳеч қандай натижа бўлмаётганлигини билдирди. Ваҳоланки, унинг таклифлари бири-биридан қизиқ. Шу боис унинг беморлар учун функционал кроватлар ишлаб чиқариш, стационар велотренажёрлар ўрнатиш орқали электр энергияси олиш ишланмаси, соғлом турмуш тарзини кенг тарғиб қилиш ҳамда аҳолидан чиқиндиларни қабул қилиш ва қайта ишлашни ташкил этиш борасидаги таклифлари кенг муҳокама қилинди. Ёш истеъдод соҳибига ғоя ва таклифларини технологик такомиллаштириш, иқтисодий асослантириш бўйича кўрсатмалар берилди. Асосийси, шу ернинг ўзида Инновацион ривожланиш вазирлиги раҳбарлари билан боғланиб, ёш ихтирочининг ишланмаларини ҳаётга татбиқ этиш юзасидан келишиб олинди. Шу билан бирга, ёш ихтирочининг Навоий вилояти партия ташкилоти қошида «Ёш эколог ихтирочилар» клубини ташкил этиш бўйича таклифи қўллаб-қувватланди.\nНавоийда нафақат вилоят, балки республикамиз учун аҳамиятли бўлган йирик саноат корхоналари бир нечта. Улар орасида эса «Навоиязот» акциядорлик жамиятининг алоҳида ўрни бор. Айни пайтда корхонада қарийб 9,5 минг нафар ишчи-муҳандислар меҳнат қилаётгани, улкан саноат мажмуасида 70 дан ортиқ ноёб маҳсулотлар ишлаб чиқарилаётгани фикримиз тасдиғидир. Шунингдек, ҳозир уни модернизация қилиш, қувватларни янада кенгайтириш мақсадида қатор йирик инвестиция лойиҳалари босқичма-босқич ҳаётга татбиқ этилмоқда. Лекин шу ўринда бир савол юзага чиқади: корхона фаолияти табиатга зарар келтирмаяптими, саноат объектида атроф-муҳит муҳофазаси бўйича қандай чоралар кўрилмоқда?\nКорхонада бўлиб ўтган учрашувда айни шу саволлар атрофида фикр алмашилди. Мулоқотлар давомида маҳаллийлаштириш, модернизация қилиш, атроф-муҳит муҳофазаси ва аҳоли саломатлигига қаратилган қатор таклифлар билдирилди. Жумладан, «Навоиязот» акциядорлик жамияти балансидаги Биоҳовузни реконструкция қилиш орқали Зарафшон дарёсига тўғридан-тўғри ташланадиган оқоваларни биологик тозалаш иншоотини тиклаш, азотли бирикма тайёрлашда ҳосил бўладиган ва атмосферага чиқарилаётган ифлослантирувчи нитрозли газларни бартараф этиш масалалари кўриб чиқилди.\nЎрганишлар жараёнида вилоят аҳлини ичимлик суви ва саноат корхоналарини техник сув билан таъминловчи “Иссиқлик манбаи” давлат унитар корхонаси фаолияти билан яқиндан танишилди.\n“Иссиқлик манбаи” ДУК фойдаланувидаги сув, иссиқлик ва канализация тармоқлари қувурлари муддатини 100 фоиз ўтаб бўлган. Лекин у айни пайтда Навоий шаҳрига йилига ичимлик суви сифатида 25 млн. кубометр ҳамда техник сув сифатида 27 млн. кубометр сув етказиб бермоқда. Булар эътиборталаб масала.\nНавоий вилояти уй-жой коммунал хизмат кўрсатиш бошқармаси, “Сувоқова” ташкилоти ва вилоят сув инспекцияси раҳбарияти билан учрашувда ушбу ҳамда пандемия шароитида аҳолини тоза ичимлик суви билан таъминлаш, сув тозалагич иншоотларини реконструкция қилиш, аҳолининг сув билан таъминланганлик даражасига эътибор қаратилди. Шу жумладан, Қизилтепа ва Кармана туманларидаги сув тозалаш иншоотлари, канализация тизимлари ҳолати, марказий сув таъминотидан олис ҳудудлар аҳолисини тоза ичимлик суви билан таъминлаш каби масалалар муҳокама қилинди. Зеро, инсон саломатлигини сақлашда сувнинг аҳамияти ниҳоятда катта. Жаҳон соғлиқни сақлаш ташкилоти маълумотига кўра, касалликларнинг 85 фоизи бевосита сув билан боғлиқ экан. Афсусланарлиси, ҳар йили 25 миллион киши айнан шундай хасталиклардан вафот этади. Демак, аҳолини тоза ва сифатли ичимлик суви билан таъминлаш жуда долзарб.\nИшчи гуруҳнинг халқ депутатлари Навоий вилояти Кенгаши депутати А. Жалилов, халқ депутатлари Қизилтепа тумани Кенгаши депутатлари З. Рашидова, Ғ. Сафаров, Б. Жумаев иштирокида Қизилтепа туманида бўлиб ўтган учрашувда атроф-муҳитни муҳофаза қилишга оид барча ҳолатлар қаторида, карантин шароитида томорқалардан самарали фойдаланиш, кам таъминланган оилаларни манзилли қўллаб-қувватлаш масаласи ҳам асосий мавзулардан бири бўлди. Муҳокамалар амалий ҳаракатга айланиб, «Ванғози» МФЙда икки нафар фарзандни ёлғиз тарбиялаётган Сайёра Полсаева ҳамда ногиронлиги бўлган фарзанди бор Мақсуда Норова ва Зиёдулла Ражабов хонадонига боришди.\nЭътиборлиси, хонадонлар томорқалари тўкис. Экин-тикинларга меҳр билан ишлов берилган. Хусусан, Сайёра Полсаева ўзининг бир парча ерида полиз экинлари етиштираётган бўлса, Зиёдулла Ражабов оиласида ипак қуртини парвариш қилиш баробарида, томорқасидан ҳам самарали фойдаланмоқда. Орамизда етарлича ер ва кучга эга бўла туриб, томорқага ёт назар билан қараётганлар ҳам учраб турган бир пайтда уларнинг бу ишлари таҳсинга лойиқ, албатта. Шундай экан, «қўли калта» бўлсада, қалби тоза, меҳнатсевар инсонлар ардоқланиши, рағбатлантирилиши лозим. Чунки улар бошқаларга ўрнак. Ва амалда шундай бўлди ҳам: туман ҳокими ўринбосари ва маҳалла раиси билан уларни қўллаб-қувватлаш бўйича келишиб олинди.\nЎз навбатида, ишчи гуруҳи томорқасида ресурстежамкор технологиялардан фойдаланиб, ихчам иссиқхоналардан юқори даромад олаётган оилаларда ҳам бўлишиб, уларнинг ижобий ютуқларини кенг тарғиб қилиш зарурлиги таъкидланди.\nТежамкорлик — давр талаби\nИқтисодиёт тармоқларида сув тежовчи технологиялардан кенг фойдаланишга қаратилган лойиҳаларни амалиётга татбиқ этиш ҳисобига сув сарфини камайтиришга эришиш ҳамда томчилаб суғориш тизимини суғориладиган ерларнинг 25 фоизигача майдонида самарали жорий қилишни таъминлаш, шунингдек, «Ақлли қишлоқ хўжалиги»ни кенгайтириш Ўзбекистон Экологик партиясининг сайловолди дастуридан ўрин олган муҳим вазифалардан саналади.\nШу боис партия фаоллари томчилатиб суғориш технологияларини жорий қилаётган фермер хўжаликларида бўлиб, уларнинг ютуқларини ўрганиш ва ижобий тажрибаларини тарғиб қилиш баробарида, улар дуч келаётган муаммоларга ечим топиш мақсадида жойларда ўрганиш ишларини изчил олиб бормоқда. Навоий вилоятидаги ўрганишлар жараёнида ҳам бунга амал қилинди. Яъни Қизилтепа туманида Эрон технологияси асосида 32 гектар пахта майдонида томчилатиб суғориш тизимини йўлга қўяётган «Ванғози баракали ҳосили» фермер хўжалиги фаолияти билан танишилди. Фермер хўжалигида ушбу тизим орқали сув сарфини 40 фоизгача қисқартириш, ҳосилдорликни эса 30 фоизга ошириш мўлжалланган. Қолаверса, бу билан ер эрозиясининг ҳам олди олинади. Бундан кўринадики, табиатга зиён камаяди, маҳсулот эса кўпаяди. Бундай тажрибаларни оммалаштириш кони фойдадир.


29 май 2022, Тошкент вақти: 14:45\nЎзбекистон президенти Шавкат Мирзиëев ва Алишер Усмонов, август, 2018 йил\nБу ҳақда Ўзбекистонга келиб кетаётган самолётларни кузатадиган Telegram'даги "AviaSpotter" каналининг маълумотларига таяниб, turon24.uz ахборот агентлиги хабар қилди.\nАгентликка кўра, шу кунларда "Тошкент" халқаро аэропортига дунёнинг турли олигархларига қарашли шахсий ва тижорий авиажетлар серқатнов бўлиб қолган. turon24.uz "AviaSpotter" канали маълумотларига таяниб, бу ҳолатни миллиардер Алишер Усмоновнинг 9 сентябрда Тошкентда нишонланадиган туғилган куни билан боғлаган.\n7 сентябрдан бошлаб Тошкентга турли русумдаги самолётлар чартер рейслар билан кириб келмоқда. Алишер Усмоновнинг "Bourkhan" авиалайнери ҳам шу куни Сочидан учиб келиб, пойтахтга қўнган. Шунингдек, Тошкентга турли нуфузли футбол клубларидан вакиллар ташриф буюрмоқда. Хусусан, "Внуково" аэропортидан ЦСКА президенти Евгений Гинер учиб келган. Бундан ташқари, "GainJet Aviation"га қарашли Англиянинг "Манчестер Сити", "Тоттенҳэм", Португалиядан "Бенфика" клубларига хизмат кўрсатадиган VIP конфигурацияли "Boeing 737-23N" самолёти ҳам Ўзбекистонга етиб келди.\nРоссиялик бизнесмен, "Магнитогорск металлургия комбинати" директорлар кенгаши раиси ва стратегик режалаштириш қўмитаси раиси Виктор Рашниковнинг шахсий "Bombardier golfstream G650" самолёти ҳам 8 сентябрь куни Тошкентга қўнган.\nҲозиргача 15 га яқин шахсий ва тижорий авиажет Россия ва Европадан "Тошкент" халқаро аэропортига келиб қўнган.\nЭслатиб ўтамиз, Ўзбекистон президенти Шавкат Мирзиёевнинг 29 августдаги фармони билан Россиянинг "USM Holding" акционерлик жамияти таъсисчиси Алишер Усмонов "Эл-юрт ҳурмати" ордени билан тақдирланган эди.\nУсмонов 1953 йилнинг 9 сентябрида Ўзбекистонда туғилган.